
	讗讬讻讗 讚讗诪专讬 讘拽讚专讛 注爪诪讛. 转讬诪讛 讗诐 砖讬注讜专 注讜讘讬 讛拽讚专讛 讻讞诪砖讬诐 讝讬转讬诐 讜谞转谉 讘讛 诪讬诐 讻砖讬注讜专 注砖专讛 讝讬转讬诐 讜讘砖诇 讘讗讜转谉 讛诪讬诐 讻讝讬转 讞诇讘 讛讬讗讱 讬转讘讟诇 讗讜转讜 讻讝讬转 讞诇讘 讘诪讬诐 讛讗 驻砖讬讟讗 砖讬砖 讘诪讬诐 讟注诐 讞诇讘 讜谞专讗讛 诇驻专砖 讚讛讻讗 诪讬讬专讬 讻讙讜谉 讚诇讬转讬讛 诇讗讬住讜专讗 讘注讬谞讬讛 讚谞讘诇注 讘讛 讘拽讚专讛 讻讝讬转 讞诇讘 讜讛讬讗 讛讬转讛 讻讘专 讘诇讜注讛 诪讛讬转专 讜讗讞''讻 讞讝专 讜讘砖诇 讛讬转专 讚诪砖注专讬谞谉 讘拽讚专讛 注爪诪讛 诇讘讟诇 讛讗讬住讜专 砖谞讘诇注 讘讛: 讻诇 讗讬住讜专讬谉 砖讘转讜专讛 诪砖注专讬谞谉 讗讜转谉 讻讗讬诇讜 讛谉 讘爪诇 讜拽驻诇讜讟. 诪讚诇讗 谞拽讟 讻讘砖专 讘诇驻转 讻讚拽转谞讬 讘诪转谞讬转讬谉 (诇注讬诇 讚祝 爪讜:) 讙讘讬 讙讬讚 讛谞砖讛 诪砖诪注 讚讗讬谉 砖讬注讜专谉 砖讜讛 讚讙讬讚 诇讗 讬讛讬讘 讟注诪讗 讻讜诇讬 讛讗讬 讛讜讗 讚诪砖注专讬谞谉 讻讘砖专 讘诇驻转 讗讘诇 砖讗专 讗讬住讜专讬诐 讚讬讛讘讬 讟注诪讗 讟驻讬 诪砖注专讬谞谉 讘讘爪诇 讜拽驻诇讜讟 讜诪讚讗诪专 专讘 谞讞诪谉 讙讬讚 讘砖砖讬诐 诪砖诪注 讚讘砖专 讘诇驻转 讛讜讛 砖讬注讜专讛 讘砖砖讬诐 讜诇驻讬 讝讛 驻诇讬讙 专讘讬 讬讜讞谞谉 讗讚专讘讗 讚诇注讬诇 讚讗诪专 讻诇 讗讬住讜专讬谉 砖讘转讜专讛 讘砖砖讬诐 讜讻专讘讗 拽讬讬''诇 讚讛讜讗 讘转专讗 讜讻谉 驻住拽讬谞谉 讘驻' 讘转专讗 讚诪住讻转 注''讝 (讚祝 住讟.) 讙讘讬 注讻讘专讗 讘砖讬讻专讗: 讜讻讞诇 诪谉 讛诪谞讬谉. 讜讗''转 讻讬讜谉 讚讻讞诇 注爪诪讜 讗住讜专 讻讚讗诪专讬谞谉 讘住诪讜讱 讗''讻 谞讬诪讗 讞转讬讻讛 注爪诪讛 谞注砖讛 谞讘诇讛 讜诇讬讘注讬 砖砖讬诐 诇讘讚 诪讻讞诇 讜讬''诇 讚讛讗讬 讚讗住讜专 诇讗讜 诪砖讜诐 砖讬讛讗 讟注诐 讞诇讘 讘讻讞诇 讬讜转专 诪讘砖讗专 讘砖专 讗诇讗 诇驻讬 砖讬砖 讘讜 讙讜诪讜转 讜讛讞诇讘 讻谞讜住 诇转讜讻讜 讜讬砖 讘讗讜转讜 讞诇讘 讟注诐 讘砖专 讜讗讬 讗驻砖专 诇讛驻专讬砖讜 诪谉 讛讻讞诇 诪讗讞专 砖谞转讘砖诇 讚转讜 诇讗 诪讛谞讬讗 诇讬讛 拽专讬注讛 讜讗''转 讜诪讛 讟注诐 讛讻讞诇 注爪诪讜 讗住讜专 讜讛诇讗 讻诇 讛讞诇讘 讛讻谞讜住 诇转讜讻讜 讘讙讜诪讜转 谞驻诇讟 诇讞讜抓 讜谞转驻砖讟 讜谞驻诇讟 讘砖讜讛 诇讻诇 讛讞转讬讻讜转 讻讚讗诪专 讚诪砖注专讬谞谉 讘讻讜诇讬讛 讜驻专讬讱 谞诪讬 讗诇讗 诪注转讛 谞驻诇 诇拽讚专讛 讗讞专转 诇讗 讬讗住讜专 诪砖诪注 讚驻砖讬讟讗 诇讬讛 砖讬讜爪讗 讻讜诇讜 讻诪讜 砖讗驻专砖 讘住诪讜讱 讜讬''诇 诇驻讬 砖诪转讞诇转 讘砖讜诇讜 拽讜讚诐 砖讬爪讗 讛讞诇讘 诇讙诪专讬 谞讗住专 讛讞诇讘 砖讘讻讞诇 诪驻谞讬 讟注诐 讛讘砖专 砖讘讜 讜讗讝 诇讗 讛讬讛 讬讻讜诇 诇爪讗转 讘拽专讬注讛 讛讬诇讻讱 讗祝 诇讗讞专 砖谞讙诪专 讘讬砖讜诇讜 砖讻讘专 讬爪讗 讻讜诇讜 转讜 诇讗 诇讬砖转专讬 讚讗驻砖专 诇住讜讞讟讜 讗住讜专 讜讗驻讬诇讜 诇诪''讚 讗驻砖专 诇住讜讞讟讜 诪讜转专 讛讻讗 讙讝专讬谞谉 砖诪讗 讬讗讻诇谞讜 拽讜讚诐 砖讬爪讗 讻讜诇讜 讜讗注''讙 讚讙讘讬 讘讬砖专讗 讚讗住诪讬拽 (诇注讬诇 讚祝 爪讙:) 砖专讬谞谉 讻讬 砖驻讚讬讛 讘砖驻讜讚讗 诇讘转专 砖谞爪诇讛 诇讙诪专讬 讜诇讗 讙讝专讬谞谉 讚诇诪讗 讗转讬 诇诪讬讻诇 拽讜讚诐 讙诪专 爪诇讬讬转讜 砖讗谞讬 讛转诐 砖讚专讱 讛讚诐 诇爪讗转 注诇 讬讚讬 诪诇讬讞讛 讜爪诇讬讬讛 讜诇讻讱 爪讜诇讛讜 讻讚讬 诇讛讜爪讬讗 讚诪讜 讙诐 诇讘住讜祝 驻讬专砖 讻诇 讛讚诐 诇讙诪专讬 讜谞讜驻诇 诇讞讜抓 讗讘诇 讛讻讗 讻砖讬爪讗 谞诪讬 讻诇 讛讞诇讘 诪''诪 谞砖讗专 讛讜讗 讘拽讚专讛 讗诇讗 砖诪转讘讟诇 讜讗讬 砖专讬讗 诇讘住讜祝 讗转讬 诇诪讬讻诇讬谞讬讛 拽讜讚诐: 讜讻讞诇 注爪诪讜 讗住讜专. 讬砖 住驻专讬诐 讚讙专住讬 讗住讜专 讛讬讻讗 讚诇讗 拽专注讬讛 讜讘砖诇讬讛 讘讛讚讬 讘砖专 讜讗''转 讻讬 讘砖讬诇 诇讬讛 谞诪讬 诇讞讜讚讬讛 诇讬转住专 诪砖讜诐 讟注诐 讘砖专 讛讻讞诇 砖讘讞诇讘 砖讘讙讜诪讜转 讜讬''诇 诪砖讜诐 诇讬砖谞讗 拽诪讗 讚专讘 讘驻' 讻诇 讛讘砖专 (诇拽诪谉 讚祝 拽讟:) 讚讗诪专 诇讗 拽专注讜 讗讬谞讜 注讜讘专 注诇讬讜 讜诪讜转专 诇讻讱 爪专讬讱 诇讛注诪讬讚 讻砖谞转讘砖诇 注诐 讛讘砖专: 讗诇讗 诪注转讛 谞驻诇 诇拽讚专讛 讗讞专转 诇讗 讬讗住讜专. 讚讻讬讜谉 讚讘讻讜诇讬讛 诪砖注专讬谞谉 讗''讻 谞驻讬拽 讻讜诇讬讛 讗讘诇 讗讬 讘诪讛 讚谞驻讬拽 诪讬谞讬讛 诪砖注专讬谞谉 讗''砖 讚讗讜住专 拽讚专讛 讗讞专转 讚诇讗 谞驻讬拽 讻讜诇讬讛 讜讗''转 讜讚诇诪讗 讛讗 讚诪砖注专讬谞谉 讘讻讜诇讬讛 诪砖讜诐 讚诪住驻拽讗 诇谉 讗讬 谞驻讬拽 讻讜诇讬讛 讜诇讻讱 谞驻诇 诇拽讚专讛 讗讞专转 讗讜住专 诪砖讜诐 讚讚诇诪讗 诇讗 谞驻讬拽 讻讜诇讬讛 讜讬''诇 讚讝讛 驻砖讜讟 诇讜 讜讗讬谉 住驻拽 讘讚讘专 讜讬讚讜注 讛讬讛 诇讛诐 讗诐 讬讜爪讗 讻讜诇讜 讗讜 诪拽爪转讜 讜注讜讚 讚诪住驻拽 诇讗 讛讬讛 讗讜住专 拽讚专讛 讗讞专转 讻讬讜谉 讚讞诇讘 砖讞讜讟讛 讚专讘谞谉 讜注讜讚 谞专讗讛 诇驻专砖 讚讗诇讗 诪注转讛 拽讗讬 讗讛讗 讚讗诪专 讜讻讞诇 诪谉 讛诪谞讬谉 讗诇诪讗 诇讗 讞砖讘讬谞谉 诇讬讛 讞转讬讻讛 讚讗讬住讜专讗 讜诇讗 讗住讬专 讗诇讗 诪砖讜诐 讞诇讘 讛讻谞讜住 讘讙讜诪讜转 砖讘转讜讻讜 讜讗''讻 谞驻诇 诇拽讚专讛 讗讞专转 诇讗 讬讗住讜专 讚讻诇 诪讛 砖住讜驻讜 诇爪讗转 诪谉 讛讞诇讘 讬爪讗 讘拽讚专讛 专讗砖讜谞讛: 谞驻诇 诇拽讚专讛 讗讞专转 讗诇 讬讗住讜专. 讛讗 诇讗 驻专讬讱 讛讜讗 讙讜驻讬讛 诇讗 诇讬转住专 讻讚驻讬' 诇注讬诇: 讘讬爪讛 讘住'. 讜讛''讛 讘砖讗专 讗讬住讜专讬谉 讜讘讬爪讛 讗讬爪讟专讬讱 诇讬讛 诪砖讜诐 讚讗讬讻讗 讘讬爪讛 讟诪讗讛 讚诇讗 讗住专讛 讻讚讗诪专讬 讗讬谞砖讬 讚诪讬讗 讘注诇诪讗 讛讜讗:





专讘讬谞讜 讙专砖讜诐

讚讗诪专 砖诪讜讗诇 诪诇讜讞 讛专讬 讛讜讗 讻专讜转讞. 讻诇讜诪专 讜讘讜诇注 讛讬专讱 砖讜诪谉 讚讙讬讚 诪讞诪转 讛诪诇讞:



讜讻讬 转讬诪讗 诪讗讬 讻专讜转讞 讻专讜转讞 讚诪讘讜砖诇. 讻诇讜诪专 讜诇讗 讻专讜转讞 讚爪诇讬:



讻砖讛谉 诪砖注专讬谉 讻讜' 讻诇讜诪专 讻砖讛谉 诪砖注专讬谉 讘砖砖讬诐:



讜讗讬讻讗 讚讗诪专讬 讘拽讚讬专讛 注爪诪讛. 讻诇讜诪专 砖讛拽讚讬专讛 注爪诪讛 注讜诇讛 诇诪谞讬谉 砖砖讬诐:



讻诇 讗讬住讜专讬谉 砖讘转讜专讛 专讜讗讬谉 讗讜转谉 讻讗讬诇讜 讘爪诇 讜拽驻诇讜讟 谞讜转谞讬谉 讟注诐 注讚 砖砖讬诐 讗讘诇 讬讜转专 诪砖砖讬诐 诇讗 讬讛讬讘 讟注诐 讚讗讬谉 谞讜转谉 [讟注诐] 讘讗讬住讜专讗 讻讙讜谉 讞转讬讻讛 砖诇 谞讘讬诇讛 讜讻讙讜谉 讚讙 [讟诪讗] 讜讙讬讚 讛谞砖讛:



讘讬爪讛 讘砖砖讬诐. 讻讙讜谉 讘讬爪讛 讚讗讬转 讘讛 讗驻专讜讞 砖讛讬讗 讻谞讘诇讛 砖谞转讘砖诇 注诐 讘讬爪讬诐 讟讛讜专讬诐:



讘讚讬讚讬讛 诪砖注专讬谞谉. 讻诇讜诪专 讘讻讞诇 砖谞转讘砖诇 注诐 讛讘砖专:



讗诇讗 诪注转讛 谞驻诇 诇转讜讱 拽讚讬专讛 讗讞专转 讻讜' 讻诇讜诪专 讛砖转讗 讚讗诪专转 讚讘讚讬讚讬讛 诪砖注专讬谞谉 讚讘砖砖讬诐 讛讜讗 注爪诪讜 讘讟诇. 谞驻诇 诇转讜讱 拽讚讬专讛 讗讞专转 讗诇 讬讗住讜专 讚讛讗 讘讟诇 讛讜讗 诪转讞讬诇讛:





专诪讘"谉

讜讘拽讚专讛 讗诪专讬 诇讛 讘拽讚专讛 注爪诪讛. 讻诇讜诪专 诪讛 砖讬砖 讘讛 注讻砖讬讜 诪谉 讛专讜讟讘 讜诪谉 讛讞转讬讻讜转 讜讗诪专讬 诇讛 讘诪讗讬 讚讘诇注 拽讚专讛 诪砖注转 谞驻讬诇讛 讜注讚 注讻砖讬讜 砖讗诐 谞转诪注讟 讛专讜讟讘 注"讬 讛讗讜专 讬讜转专 诪谉 讛讗讬住讜专 诪砖注专讬谉 诇拽讜诇讗 讜诪砖诪注 讚讛诇讻转讗 讻讬 讛讗讬 
诇讬砖谞讗 诇拽讜诇讗. 讜拽"诇, 讗诇讗 诪注转讛 谞驻诇 讗讬住讜专 讘拽讚专讛 讜讬砖 讘讜 住' 讜谞讟诇 诪谉 讛讛讬转专 讜诇讗 谞砖转讬讬专 砖诐 住' 讘讗讬住讜专 讛讻讬 谞讬诪讗 讚诪讻讬讜谉 砖讘讟诇 转讞诇讛 讗讬谞讜 讞讜讝专 讜谞讬注讜专 讗"讻 诪爪讬谞讜 讗讬住讜专 讘讟诇 讘驻讞讜转 诪住' 讜讘诪砖谞转 诪住' 转专讜诪讜转 谞诪讬 诪砖诪注 讚讘转专 讘住讜祝 谞诪讬 讗讝诇讬谞谉 讚转谞谉 住讗讛 转专讜诪' 砖谞驻诇讛 诇诪讗讛 讟讞谞谉 讜驻讞转讜 讻砖诐 砖驻讞转讜 讞讜诇讬谉 讻讱 驻讞转讛 转专讜诪讛 讜诪讜转专 讟注诪讗 讚讗讬讻讗 诇诪讬诪专 讛讻讬 讛讗 讘驻讞转讛 转专讜诪讛 讜讚讗讬 讗住讜专 讜诪讻"砖 讘砖讗专 讗讬住讜专讬谉 砖讛诐 讘谞"讟 讚讻讬讜谉 讚讘住讜祝 诇讬讻讗 砖讬注讜专' 讚讗讬住讜专' 讜讗讬讻讗 诇诪讬诪专 拽讜诇讗 讛讬讗 讘诪讗讬 讚讘诇注讛 拽讚专讛 讜谞转诪注讟讛 讚专讱 讘讬砖讜诇 诪砖谞驻诇 砖诐 讗讬住讜专 讛讗 讗诇讜 谞讟诇 诪谉 讛专讜讟讘 讜诪讬注讟讜 讘讬讚讬诐 讗住讜专.
讜诪讚讘专讬 讛专"讘 专"诪 讛住驻专讚讬 讝"诇 诪砖诪注 讚诪讗讬 讚讘诇注 讘讚讜驻谞讬 拽讚专讛 诪砖谞驻诇 砖诐 讛讗讬住讜专 讛讜讗 砖诪砖注专讬谉 讘讜 诇驻讬 讗讜诪讚谉 讛讚注转 讚专讜讗讬谉 讗讜转讜 讻诪讜 砖讛讜讗 注讜诪讚 讜讻谞讜住 诇转讜讻讛 讛讗 诪讛 砖驻讞转 讛讗讜专 诇讗. 



讛讗 讚讗诪专 专"谉 讙讬讚 讘住' 讜讗讬谉 讙讬讚 诪谉 讛诪谞讬谉. 诇讗 诇讘讟诇 讛讙讬讚 注爪诪讜 砖讛专讬 讘专讬讛 讛讜讗 讜诇讗 讘讟诇讛 讗诇讗 诇讘讟诇 讟注诪讜 讜诇讗 诪讻诇诇 讚住讘专 专"谉 讬砖 讘讙讬讚讬谉 讘谞"讟 讗诇讗 专"谉 诇讗 诪注讬讬诇 讛讻讗 谞驻砖讬讛 讘驻诇讜讙转讗 讜讻砖转"诇 讗讬谉 讘讙讬讚讬谉 注爪诪谉 讘谞"讟 转诇诪讜讚 诇讜诪专 讘诪诪谞讜 讘砖诪谞讜谞讬转讗 讚讙讬讚 讜讗驻砖专 讚住"诇 讬砖 讘讙讬讚讬谉 讘谞"讟 讻转谞讗 讚讬讚谉. 



讛讗 讚讗拽砖讬' 讘讘讬爪讛 诇诪讬诪专讗 讚讬讛讬讘 讟注诪讗. 讜诇讗 讗讜拽讬诪谞讗 讘讘讬讟讜诇 讛讘讬爪讛 注爪诪讛 砖讗诐 谞转注专讘讛 讘讗讞专讜转 讜讗讬谞讛 谞讻专转 讘讟诇讛 讘住'. 诪砖讜诐 讚拽讗诪专 诇讛 讚讜诪讬讗 讚讙讬讚 诪讛 讛转诐 诇讗讜 诇讘讟讜诇讬 讙讬讚 注爪诪讜 讘砖讗讬谞讜 诪讻讬专讜 讗祝 讻讗谉 诇讗讜 诇讘讟讜诇讬 讘讬爪讛 注爪诪讛 讘砖讗讬谞讜 诪讻讬专讛 讜讻谉 讻讞诇 讻讬讜爪讗 讘讛谉.
讜讛专讘 讗讘 讘"讚 讝"诇 讻转讘 诪讚拽讗 驻专讬讱 讛讻讗 诇诪讬诪专 讚讬讛讬讘 讟注诪讗 讜砖谞讬 诇讬讛 讚讗讬转 讘讬讛 讗驻专讜讞 讜诇讗 砖谞讬 诇讬讛 讛讗 讚讗诪专讬' 讘讬爪讛 讘住' 诇讘讟讜诇 讘讬爪讛 讙讜驻讛 拽讗诪专讬' 诪砖诪注 讚讘讬爪讛 讙讜驻讛 讞砖讜讘讛 讻讘专讬讛 讜诇讗 讘讟诇讛 讜讘驻"拽 讚讬"讟 诪砖诪注 讚讘讟诇讛 讗诇讬讘讗 讚专' 讬讜讞谞谉 讚讗诪专 讗转 砖讚专讻讜 诇诪谞讜转 砖谞讬谞讜 讜讗讬讻讗 诇诪讬诪专 讚讗讬谞讜 诪拽讚砖 讜讘讟诇讛 讘讗诇祝 讗讜 讘诪讗转讬诐 讗讘诇 讘住' 诇讗 讘讟诇讛 讻讬讜谉 讚讘专讬讛 讛讬讗.
讜诪讗讬 讚讗诪专讬谞谉 谞诪讬 讛讙讬讚 讘住' 讗讬谞讜 讘讙讬讚 注爪诪讜 讚讘专讬讛 讛讜讗 讗诇讗 讘砖诪谞讜谞讬转讜 讗诪专讬' 讘住'.
讜驻住拽 讛讙讗讜谉 专' 讬爪讞拽 讝"诇 讚讙讬讚 讘住' 讜讗讬谉 讙讬讚 诪谉 讛诪谞讬谉 讚讘注讬' 住' 诇讘讚 诪谞讬讛 讜讻讞诇 讘住' 讜讻讞诇 诪谉 讛诪谞讬谉 讜讘讬爪讛 讘住' 讜讗讞' 讗住讜专讛 讘住' 讜讗讞转 讜讛讬讗 诪讜转专转 讗讬 诪砖讜诐 讚讗讬转 讘讬讛 讗驻专讜讞 讜讛讜讗 讘专讬讛 砖诇诪讛 讛讗 诪砖诪注 讘讻诇 讛住讜讙讬讗 砖讛讘讬爪讛 注爪诪讛 讗讬谞讛 讘讟讬诇讛 讗诇讗 讛讟注诐 讛讬讜爪讗 诪诪谞讛 讚讛讗 驻专讬讱 诇诪讬诪专讗 讚讬讛讬讘 讟注诪讗 讜砖谞讬 诇讬讛 讚讗讬转 讘讬讛 讗驻专讜讞 讻诇 讗诇讜 讚讘专讬 讛专讘 讝"诇.
讜诪讛 砖讻' 砖讛讘讬爪讛 讘专讬讛 讛讬讗 讜诇讗 讘讟诇讛 讗诇讗 讘讗诇祝 讜诪讗转讬诐 [诇讬转讗] 讻讚讗诪专讬' 讘诪住' 诪讻讜转 (讬"讝) 讘专讬讬转 谞砖诪讛 讞砖讬讘讗 讜诇讗 讘讟诇讛 讗讘诇 讘讬爪讛 讻讞讟讛 讗讞转 讻讘专讬讬转讛 讚诪讬 讜讘讟诇讛 讛讬讗 讻讚讘注讬' 诇驻专讜砖讬 诇拽诪谉.
讜诪讻诇诇 讚讘专讬 讛专讘 讝"诇 谞专讗讛 砖讻诇 砖讗讬谞讜 讘专讬讛 讗祝 讘讬讘砖 砖讘讟诇 讘专讜讘 讘注讬' 住' 讜讚讗拽砖讬' 诇拽诪谉 讙讘讬 讙讬讚 讜讙讘讬 讞转讬讻讛 讜诇讬讘讟讬诇 讘专讜讘讗 驻讬专讜砖讜 讘住' 讗诇讗 诪砖讜诐 讚诇讗 诪转诪专 诇讬讛 砖讬注讜专讗 讗诇讗 讘驻诇讜讙转讗 拽讗诪专 诇讬讘讟讬诇 讘专讜讘讗 讚诪转谞讬' 讚讛讬讗 讟驻讬 诪谞讜转谉 讟注诐 讜讻谉 注讬拽专 讜讻"讻 讛专诪讘"诐 讝"诇 讘讘讬爪转 讟专驻讛 讜砖诇 注讜祝 讟诪讗 砖谞转注专讘讛 讘讬谉 讛讘讬爪讬诐.
讗诇讗 砖诪爪讗转讬 诇诪拽爪转 专讘讜转讬谞讜 讛爪专驻转讬诐 讝"诇 砖讗诪专讜 砖诇讗 砖讬注专讜 讘住' 讗诇讗 讗讬住讜专 讘诇讜注 讻讙讜谉 讞诇讘 砖诇 讗讬住讜专 砖谞转注专讘 讘砖诇 讛转专 讗讜 讬讬谉 讘诪讬诐 讜诪讬诐 讘讬讬谉 讜讻谉 讘讻诇 讚讘专 讛谞讘诇诇 讻讙讜谉 拽诪讞讬谉 讜讻讬讜爪讗 讘讛谉 讗讘诇 讞转讬讻讛 拽讟谞讛 砖讗讬谞讛 专讗讜讬讛 诇讛转讻讘讚 诇驻谞讬 讛讗讜专讞讬诐 砖谞转注专讘讛 注诐 讛讞转讬讻讜转 讘讝诪谉 砖讗讬谞讜 诪讻讬专讛 讻讬讜谉 砖讻诇 讗讞转 注讜诪讚转 讘驻"注 讘讟诇讛 讘专讜讘 讜诇讗 讘注讬谞谉 住' 诇驻讬讻讱 讗诐 讘讗 诇讗讻诇谉 爪诇讬 讗讜 砖讘砖诇 讻诇 讗讞转 讜讗讞转 讘驻"注 讘讟诇讜转 讘专讜讘 讗诇讗 砖讗诐 讘砖诇 注诐 讛讞转讬讻讜转 砖诇 讛讬转专 爪专讬讱 住' 讘专讜讟讘 讜讘讞转讬讻讜转 诇讘讟诇讛 诪驻谞讬 讛专讜讟讘 讛讬讜爪讗 诪诪谞讛 讜谞讘诇注 讘讗讞专讜转 讚讛"诇 讗讬住讜专 讘诇讜注 讚讛讗 诪转谞讬' 讞转讬讻讛 砖谞转讘砖诇讛 注诐 讗讞专讜转 拽转谞讬 讜讗注驻"讻 讛拽砖讜 诇讘讟讬诇 讘专讜讘讗 诇讜诪专 讚讛讬讗 注爪诪讛 诪讚讬谞讗 讘讟诇讛 讞讚 讘转专讬 讘诇讞讜讚 讜讗讬 诪砖讜诐 专讜讟讘讗 讛讗 拽转谞讬 讜讛专讜讟讘 讘谞"讟 讜讛诐 讗诪专讜 砖诇讗 讗诪专讜 讻谉 讗诇讗 讘诪讬谉 讘诪讬谞讜 诇驻讬 砖讗讬谉 讟注诐 讗讬住讜专 谞讬讻专 讘讛讬转专 讗驻讬' 注"讬 讘讬砖讜诇 讗讘诇 诪讬谉 讘砖讗讬谞讜 诪讬谞讜 砖谞转注专讘讜 讜讗讬谞讜 诪讻讬专 讛讗讬住讜专 讗驻讬' 讘讬讘砖 爪专讬讱 住' 诇讘讟诇讜 砖讗诐 讘讗 诇讘砖诇讜 讬讛讗 讟注诐 讛讗讬住讜专 谞讬讻专 讘讛转专 讜诇驻讬讻讱 讗讬谞讜 讘讟诇 讗驻讬' 讘讬讘砖 讗诇讗 
讘住'.讜诇驻讬 住讘专讗 讝讜 讛讗 讚诇讗 诪转专爪讬谞谉 讘讬爪讛 讘住' 诇讘讟诇 讛讘讬爪讛 注爪诪讛 诪砖讜诐 砖讗讬谞讛 爪专讬讻讛 住' 讗诇讗 讘专讜讘讗 讘讟诇讛 讚讛讬讬谞讜 讞讚 讘转专讬 讜诇讗 诪讬转讜拽诪讗 诇讬讛 讘讘诇讜诇 讻讙讜谉 讘讬爪讛 砖砖讘专讛 讜讟专驻讛 注诐 讘讬爪讬诐 讟专讜驻讜转 讘拽注专讛 讚诇讗 诪砖诪注 讗诇讗 讘注讜诪讚转 诇讘讚讛 砖讗讬住讜专讬谉 讞砖讜讘讬谉 讘注讬' 拽讗诪专 讜讻"讻 讛专讗讘"讚 讝"诇 诇专讘谞谉 诪讬谉 讘诪讬谞讜 讘砖讗讬谞讜 讘诇讜诇 讘讟诇 讘专讜讘 讜讘讘诇讜诇 诪讚讗讜专讬讬转讗 讘讟诇 讘专讜讘 讜诪讚专讘谞谉 讘住'. 
讜诇注谞讬谉 讛讘讬爪讛 砖讛讝讻专谞讜 诇注讬诇 诇诪讛 讛讞诪讬专讜 讘讛 诇诪讘注讬 讘讛 住' 讜讗讞转 讜讛讬讗 诇驻讬 讚讘专讬 专讘讬谞讜 讛讙讚讜诇 讝"诇 谞讜讚讛 砖诪驻谞讬 讞砖讬讘讜转讛 注砖讜 诇讛 讛讻专 讗注驻"讬 砖诇讗 注砖讜 讻谉 讘讙讬讚 砖讛讬讗 讘专讬讛 讜讛讜住讬驻讜 讗讞转 讘砖讬注讜专讗 诇专讜讟讘 讜讻谉 驻讬' 讛诪驻专砖讬诐 讝"诇.
讜诇讬 讛讬讛 谞专讗讛 讚讗诪住拽谞讗 讻诇 讗讬住讜专讬诐 砖讘转讜专讛 讘住' 讜诇讗 讞诇拽讜 讗诇讗 讘讻讞诇 诇讛拽诇 诪驻谞讬 砖讛讜讗 注爪诪讜 讘砖专 诪讜转专 讛讜讗 讜专讗讜讬 诇讛爪讟专祝 讜诪"讚 讘讬爪讛 讘住' 讜讗' 讜讛"讛 讙讬讚 讜讞讚讗 诪转专讬 诪讬诇讬 讚专"谉 谞拽讟 讜讗"转 诇讬诪讗 讻诇 讛讗住讜专讬谉 讜诇讟注诪讬讱 专"谉 谞诪讬 谞讬诪讗 讻诇 讗讬住讜专讬谉 讞讜抓 诪谉 讛讻讞诇 讗诇讗 住讬讜诪讬 诪住讬讬诪讬 诪诇转讬讬讛讜 讗"谞 住"诇 讻诇 讗讬住讜专讬谉 讘住' 讜注讜讚 讛诇讻讱 讘讘讬爪讬诐 讚诇讗 讗驻砖专 爪专讬讱 住' 讜讗讞转 讜讗讬谉 讗讬住讜专 诪谉 讛诪谞讬谉 讘讻诇 讛转讜专讛 讞讜抓 诪谉 讛讻讞诇 讜讘注诇 讛"讙 讝"诇 讻转讘 讻诇 讛谞讬 转诇转讗 诇讬讻讗 诇诪讬拽诐 讘谞"讟 讚讬讚讛讜. 
注讜讚 讬砖 诇讬 诇驻专砖 诇讚讘专讬 专讘讬谞讜 讛讙讚讜诇 讝"诇 讚诇驻讬 砖讬砖 讘讘讬爪讬诐 讙讚讜诇讬诐 讜拽讟谞讬诐 讜讛讘讗 诇讘讟诇 讘讬爪讛 诪诪砖 讗讬谞讜 诪砖讙讬讞 注诇讬讛 诇专讗讜转 讜讻讜诇谉 砖讜讜转 诪诪砖 诇驻讬讻讱 讛讜住讬驻讜 讗讞转 讘砖讬注讜专' 讜诇讗 讛爪专讬讻讜 诇砖注专 讻诇 讗讞转 讜讗讞转 讜讝讛 谞讻讜谉 讛讜讗. 



讘讚讬讚讬讛 诪砖注专讬谞谉 讗讜 讘诪讗讬 讚谞驻讬拽 诪谞讬讛 诪砖注专讬谞谉. 驻讬' 诇驻讬 砖讗讬谉 讙讜祝 讛讻讞诇 讗住讜专 诇驻讬讻讱 砖讗诇讜 讻谉 讗讘诇 讘砖讗专 讻诇 讛讗讬住讜专讬谉 讻讙讜谉 讞转讬讻讛 砖诇 谞讘诇讛 驻砖讬讟讗 讚讘讚讬讚讬讛 诪砖注专讬谞谉. 
讜诪讛讚专讬谞谉 驻砖讬讟讗 讚讘讚讬讚讬讛 诪砖注专讬谞谉 讚讗讬 讘诪讗讬 讚谞驻拽 诪谞讬讛 诪砖注专讬谞谉 诪谞讗 讬讚注讬谞谉 讻诪讛 讛讜讬. 驻讬' 讜讗注"驻 砖讬"诇 谞讬讝讬诇 讘转专 讗讜诪讚谞讗 诪讚讜转 讞讝"诇 讻讱 讛诐 讘讬讜砖专 讜讘讛砖讜讗讛 砖诇讗 诇讬转谉 转讜专转 讻诇 讗' 讜讗' 讘讬讚讜 讜砖诪注讬' 诪讬谞讛 砖讻祝 砖谞讬注专 讘讛 拽讚专转 讞诇讘 讗讜 拽讚专讛 砖讘砖诇 讘讛 讞诇讘 讜讘砖诇 讘讛 讘砖专 讘讻祝 注爪诪讜 讜讘拽讚专讛 注爪诪讛 诪砖注专讬谞谉 讘诪讗讬 讚谞驻讬拽 诪讬谞讬讬讛讜 驻砖讬讟讗 讚诇讗 讚讛讗 诇讗 讬讚注讬谞谉 讻诪讛 讛讜讬 讜讻谉 讚注转 专讘讜转讬' 讛爪专驻转讬诐 讝"诇.
讗讘诇 诪爪讗转讬 砖讛专讗讘"讚 讝"诇 讗诪专 讚讻讬 讗诪专讬谞谉 讘讚讬讚讬讛 诪砖注专讬谞谉 讛"诪 讘讚讘专 砖讗讬谞讜 讞讜讝专 诇讛转讬专讜 讛专讗砖讜谉 诇注讜诇诐 讻讙讜谉 拽讚专讛 砖谞注砖讬转 讛讬讗 注爪诪讛 讞转讬讻讛 讚讗讬住讜专讗 讗讘诇 讘讚讘专 讛讞讜讝专 诇讛转讬专讜 讛专讗砖讜谉 讻讙讜谉 讻祝 讜拽注专讛 讜讻讬讜爪讗 讘讛谉 诪砖注专讬谞谉 讘诪讗讬 讚谞驻讬拽 诪讬谞讬讬讛讜 讜诇讗 讘讚讬讚讬讛 讜讗注"讙 讚诇讗 讬讚注讬谞谉 诪讬讛讜 诪砖注专讬' 讘讛 讗讜诪讚 讬驻讛 讜讘注讬谉 讬驻讛 讜讻谉 讛讜专讛 诇诪注砖讛 讜谞注讝专 诪驻讬 讛砖诪讜注讛 诪驻讬 讛专讘 专' 讬讜住祝 谉' 驻诇讬讟' 讝"诇.
讜讛住讘专讗 拽专讜讘讛 注诇 讚专讱 讗驻砖专 诇住讜讞讟讜 诪讜转专 讗讘诇 诪讻讬讜谉 砖讗诪专讜 讘讙诪' 讚讗讬 讘诪讗讬 讚谞驻拽 诪谞讬讛 诪讬 讬讚注讬谞谉 讻诪讛 讛讜讬 讜诇讗 注讬专讘 讟注诐 讗讞专 讗讬谉 讞讬诇讜拽 讜讛驻专砖 讘讻诇 讗讬住讜专 砖讗讬谉 诪砖注专讬谉 讗诇讗 讘讜 讜讘讜讚讗讬 讛讬讻讗 讚讗讬讻讗 拽驻讬诇讗 讟注讬诐 诇讬讛 拽驻讬诇讗 讜讻讬 诇讬讻讗 讟注诪讗 砖专讬谞谉 诇讬讛 讜诇讗 讗诪专讬谞谉 讛讗 诇讬讻讗 住' 讘讚讬讚讬讛 讚讛讗 讬讚注讬谞谉 讻诪讛 讛讜讬 讘讟注诪讗 讗诇讗 讛讬讻讗 讚诇讬讻讗 讚讟注讬诐 诇讬讛 讚讘注讬' 诇砖注讜专讬讛 讞讬讬砖讬谞谉 诇讻讜诇' 讗讘诇 讗驻砖专 砖谞讗诪专 砖讗诐 谞讬注专 讞诇讘 讘讻祝 讜讞讝专 讜谞讬注专 讘讜 讘砖专 诪砖注专讬' 讘讗讜转讜 讞诇讘 讚讛讗 讬讚注讬谞谉 讻诪讛 讛讜讬 讜讗讬 讗驻砖专 诇讗住讜专 讗诇讗 讻砖讬注讜专 讻诇 讗讜转讜 讞诇讘 砖谞讬注专 讘讜 讜讗"谞 谞驻诇讛 讟讬驻转 讞诇讘 专讜转转转 讘讻祝 诪砖注专讬谞谉 讘讛 讚讛讗 讬讚注讬谞谉 讻诪讛 讛讜讬 讜讬"诇 讚讚讜拽讗 讘讻祝 讞讚砖讛 讗讘诇 讘讬砖谞讛 诇讗 诪砖讜讛 讚讗讜转讛 讟讬驻讛 注爪诪讛 谞转谞讛 讟注诐 讘讻祝 讜谞注砖讛 讻诇 讛讘诇讜注 讘讻祝 砖讘诇注讛 讘讘讬砖讜诇讬诐 讗讞专讬诐 谞讘讬诇讛 讜讗讬住' 讜诇讗 讬讚注讬谞谉 讻诪讛 讛讜讗 讜诇讗 讻诪讛 讚谞驻讬拽 诪谞讬讛 讜诪讬讛讜 讘讞讚砖讛 讗驻讬' 讘拽讚专讛 谞诪讬 讘诪讗讬 讚讘诇注讛 诪砖注专讬谞谉.
讜讗讬谞讬 诪讜爪讗 诪拽讜诐 诇住讘专转 讛专讗讘"讚 讝"诇 讘讻讗谉 讜诪住转讘专讗 讘讬谉 讘讞讚砖讛 讘讬谉 讘讬砖谞讛 诇讗 讗诪专讬' 诪讗讬 讚讘诇注讛 讘砖讗专 讘讬砖讜诇讬诐 谞注砖讛 谞讘诇讛 讚讻讛"讙 讘讘诇讜注 诇讗 讗砖讻讞谉. 讜注讜讚 诪谉 讛讟注诪讬诐 砖讬转讘讗专讜 诇拽诪谉 驻' 讻诇 讛讘砖专 (拽"讞). 



讜讛讗 讚讗诪专讬谞谉 讚讗诪专讬 讗讬谞砖讬 讻诪讬讗 讚讘讬注讬 讘注诇诪讗. 讘讘讬注讬 讘拽诇讬驻转诐 讗讜诪专讬诐 讻谉 砖讗讬谞诐 驻讜诇讟讬诐 砖讜诐 砖讜诪谉 讘注讜诇诐 讜诪讬讛讜 讻讬讜谉 砖谞注砖讛 讘讛 讗驻专讜讞 拽诇讬驻转诐 专讻讛 讜讬讜爪讗 诪诪谞讛 讟注诐 讗驻专讜讞 讜谞讘诇注 讘讗讞专讜转 讗注驻"讬 砖讗讬谞诐 拽诇讜驻讜转 砖讛讘爪讬诐 讘拽诇讬驻转诐 诪讬讘诇注 讘诇注讬 诪讬驻诇讟 诇讗 驻诇讟讬.
讜讗"转 诇诪讛 诇讬 诇诪讬诪专 讛讻讗 讘诪讗讬 注住拽讬谞谉 讘讘讬爪转 讗驻专讜讞 诇讬诪讗 诇讬讛 讛讘"注 讘拽诇讜驻讛 讗"诇 讗讛"谞 讗诇讗 专讘讜转讗 拽诪"诇 砖讗驻讬' 讘砖讗讬谞谉 拽诇讜驻讜转 讗讜住专讜转 讗"谞 讗讬 讘拽诇讜驻讛 驻砖讬讟' 砖讛专讬 讛讬讗 讻讻诇 讛讗讬住讜专讬诐 砖讘转讜专讛 砖讘砖砖讬诐 讜讗讬谞谉 诪谉 讛诪谞讬谉 讞讜抓 诪谉 讛讻讞诇 诇驻讬 砖讗讬谉 讙讜驻讜 讗讬住讜专 讗讘诇 讛砖转讗 讚讗讜拽讬诪谞讗 讘讘讬爪讛 砖讗讬谞讛 拽诇讜驻讛 讛讗 拽诪"诇 讗注驻"讬 砖讛讬讗 讻讘专讬讬转讛. 讜讞砖讜讘讛 讘住' 讜诇讗驻讜拽讬 诪诪"讚 诇拽诪谉 讘住' 讜讗讞转 讗住讜专讛.
讜讘讬专讜砖诇' 讘诪住' 转专讜诪讜转 (讬, 讜) 讗讬转诪专 讘砖住 专讬砖 专讬砖 诇拽讬砖 讘讬爪讬诐 砖砖诇拽谉 讜诪爪讗 讘讛诐 讗驻专讜讞 讘谞"讟 专' 讝注讬专讗 讜专"砖 讘专' 讗讘讗 讘砖诐 专' 讬讜讞谞谉 住' 讜讗讞转 讗住讜专讛 住' 讜讘' 诪讜转专转 专' 讞讬讬讗 讘砖诐 专' 讬讜讞谞谉 讛讬专拽 讜讛拽诇讬驻讬谉 讜讛诪讬诐 诪爪讟专驻讬谉 讜讗"专 讝注讬专讗 拽诇讬驻讬 讗讬住讜专 诪转讬专讬谉 专讘 讛讜谞讗 讗诪专 拽诇讬驻讬 讗讬住讜专 诪注诇讬谉 讗转 讛讛讬转专 讗"专 讝讬专讗 讛讚讗 讚转谞讬谞讗 讜讛讜讗 砖砖诇拽谉 讘拽诇讬驻讬讛谉 砖诇讜拽讬谉 讘砖诇讜拽讬谉 讗讘诇 砖诇拽 讘爪讬诐 拽诇讜驻讬谉 讘砖讗讬谞谉 拽诇讜驻讬谉 讗讜 砖讗讬谞谉 拽诇讜驻讬谉 讘拽诇讜驻讬谉 砖诇讜拽讬谉 讘砖讗讬谞谉 砖诇讜拽讬谉 爪专讬讻讜转 砖讬注讜专 讗讞讚 讙讬注讜诇讬 讘爪讬诐 诪讜转专讜转 砖讜专讜 注讘专 讜诇讗 讬讙注讬诇 讘爪讬诐 砖讛拽专讬诪讜 讛专讬 讗诇讜 讗住讜专讜转 注"讻 讘讬专讜砖诇' 讜讗讬谞讜 诪转讘专专 注诇讬 讻讛讜讙谉.
讗诇讗 砖讗谞讜 诇诪讚讬谉 诪诪谞讜 砖讛讘爪讬诐 讘拽诇讬驻讛 讗住讜专讬谉 诪讘讬爪转 讗驻专讜讞 讘拽诇讬驻转讜 讜讻"砖 讗诐 砖诇拽 讘拽讚专讛 砖诇 讗讬住讜专 讗讘诇 诇驻讬 讚注转讬 诪讛 砖讛拽砖讜 讘转讞讬诇讛 诪诪讬讗 讚讘讬注讬 讘注诇诪讗 讗驻讬' 讘拽诇讬驻讜转 讛讜讗 讛讟注诐 诪驻谞讬 砖讛讘讬爪讛 住讜诇讚转 讛讬讗 诪驻谞讬 讛讗讜专 讜诪谉 讛诪讬诐 讛讞诪讬诐 讜讚诪讬讗 诇讝讗转 砖砖谞讬谞讜 讘讙诪' 讘转专讜诪讜转 专注"讗 讻诇 讛诪转讘砖诇讬谉 讝讛 注诐 讝讛 诪讜转专讬谉 讗诇讗 注诐 讛讘砖专 讜讗注驻"讬 砖讗讬谉 讛诇讻讛 讻诪讜转讜 讘讘讬爪讬诐 诪讬讛转 诪讜讚讜 讗讬谞砖讬 讚讘讜诇注讬谉 讜讗讬谞谉 驻讜诇讟讬谉 讻诇讜诐 讜谞诪爪讗转 讻诇 讛砖诪讜注讛 讻驻砖讟讛 讚讘讘讬爪转 讟诪讗讛 诪讜转专转 讗驻讬' 拽诇讜驻讛 讜讘砖诇 讗驻专讜讞 讗住讜专讜转 讜讗驻讬' 讗讬谞谉 拽诇讜驻讜转 讻讚拽转谞讬 讜谞诪爪讗 讗驻专讜讞 讘讗讞转 诪讛谉 讚讗诇诪讗 注讻砖讬讜 谞诪爪讗 诪转讞讬诇讛 诇讗 讛讬讛 讬讚讜注 诇驻讬 砖讘拽诇讬驻转诐 讛诐 讻讜诇诐.





专砖讘"讗

诪讬谉 讜砖讗讬谞讜 诪讬谞讜 讜讛转讬专讗 讘讟注诪讗. 讜讛讬讻讬 讚诪讬 讻讙讜谉 拽讚专讛 砖讘砖诇 讘讛 转专讜诪讛 讜讞讝专 讜讘砖诇 讘讛 讞讜诇讬谉, 诪讻讗谉 讬砖 诇讛讜讻讬讞 讚转专讜诪讛 砖爪专讬讻讛 讗讞讚 讜诪讗讛 讚讜拽讗 诪讬谉 讘诪讬谞讜, 讗讘诇 讘砖讗讬谞讜 诪讬谞讜 讘讟注诪讗 讜讘砖砖讬诐 讻砖讗专 讻诇 (讛讗讜住专讬谉) [讛讗讬住讜专讬谉] 讜讻讚诪讜讻讞 谞诪讬 讘诪转谞讬' 讚诪讬谉 讜砖讗讬谞讜 诪讬谞讜 诇讛拽诇 讜诇讛讞诪讬专, 讜诪讬讬转讬 诇拽诪谉 (讞讜诇讬谉 爪讟, 讗) 讘砖诪注转讬谉 讚讝专讜注 讘砖诇讛, 讚转谞谉 讙专讬住讬谉 砖谞转讘砖诇讜 注诐 讛注讚砖讬诐 [讗诐 讬砖] (讗讬谉) 讘讛诐 讘谞讜转谉 讟注诐 讘讬谉 讬砖 讘讛谉 诇讛注诇讜转 讘讗讞讚 讜诪讗讛 讘讬谉 讗讬谉 讘讛谉 诇讛注诇讜转 讘讗讞讚 讜诪讗讛 诪讜转专, 讜讗讜拽讬诪谞讗 讘砖砖讬诐 讻砖讗专 讗讬住讜专讬谉, 讗讘诇 讘转讜住' 讻转讘讜 讻讗谉 讚诇讗 讛讞诪讬专讜 讘讘诇注 砖诇 转专讜诪讛 诇讛爪专讬讱 讗讞讚 讜诪讗讛 诪讚讘专讬讛诐 砖讗驻讬诇讜 讘诪讬谉 讘诪讬谞讜 讗讬谉 爪专讬讱 讘讘诇注 讗讞讚 讜诪讗讛, 讜讛讛讬讗 讚注讚砖讬诐 讜讙专讬住讬谉 专砖"讬 讝"诇 驻讬专砖讛 讘注谞讬谉 讗讞专, 讜讛专讗砖讜谉 谞专讗讛 注讬拽专, 讜讻谉 谞专讗讛 诪讚讘专讬 讛专诪讘"谉 讝"诇 讜讛讜讗 讛注讬拽专.



诪讬谉 讘诪讬谞讜 讚诇讗 讬讻讜诇 诇诪讬拽诐 讗讟注诪讗. 讻讙讜谉 砖诪谞讜谞讬转 讚讙讬 讛谞砖讛 讘砖砖讬诐, 讻讱 讛讬讗 讛讙讬专住讗 讘专讜讘 讛住驻专讬诐, 讜讻谉 讙专讬住 专讘 讗诇驻住讬 讝"诇, 讜讚拽讚拽 诪讻讗谉 讚砖讜诪谞讜 砖诇 讙讬讚 讗讜住专 转注专讜讘转讜 讗祝 注诇 驻讬 砖讛讙讬讚 注爪诪讜 讗讬谞讜 讗讜住专, 砖讗讬谉 讘讙讬讚讬谉 讘谞讜转谉 讟注诐, 讜砖诇讗 讻讚讘专讬 诪拽爪转 专讘讜转讬谞讜 讛爪专驻转讬诐 讝"诇 砖讗讜诪专讬诐 砖讗讬谞讜 讗讜住专 讻讚讬 砖诇讗 讬讛讗 讟驻诇 讞诪讜专 诪谉 讛注讬拽专, 讜讻诪讜 砖讻转讘转讬 诇诪注诇讛 讘专讬砖 驻讬专拽讬谉.



诪讬谉 讘诪讬谞讜 讜讻讜'. 诪讻讗谉 诪砖诪注 讚住讘讬专讗 诇讬讛 诇专讘讗 讻专讘谞谉 讚讗诪专讬谉 讚诪讬谉 讘诪讬谞讜 讘讟诇 讘砖砖讬诐. 讜讛讻讬 拽讬讬诪讗 诇谉, 讜讻谉 讛住讻讬诪讜 讻诇 讛讙讗讜谞讬诐 讝"诇, 讜专讜讘 讛驻讜住拽讬诐 讻谉 讻转讘讜, 讜讬砖 诇讛诐 专讗讬讜转 专讘讜转 注诇 诪讬 砖讬住诪讻讜, 讜讘住讜祝 诪住讻转 注讘讜讚讛 讝专讛 讛讗专讻转讬 讘专讗讬讜转讬讛诐 砖"诇.



讜讘拽讚专讛 讗诪专讬 诇讛 讘拽讚专讛 注爪诪讛 讜讗诪专讬 诇讛 讘诪讗讬 讚讘诇注讛 拽讚专讛. 谞专讗讛 砖专砖"讬 讝"诇 诪驻专砖 讘拽讚专讛 注爪诪讛 讘讞专住讬 讛拽讚专讛 讜讘诪讗讬 讚讘诇注讛 拽讚专讛, 讻讙讜谉 砖谞驻诇 砖诐 讗讬住讜专 讜诇讗 谞讜讚注 砖讬注讜专讜 讘砖注转 谞驻讬诇转讜, 讜专讗讬谞讜 诪讛 砖讘拽讚专讛 讘砖注转 谞驻讬诇讛, 讜讛讬讛 砖诐 专讜讟讘 讛专讘讛, 讜注讻砖讬讜 讻砖讘讗 诇驻谞讬谞讜 诇讗 谞诪爪讗 讘讛转专 砖砖讬诐 讻谞讙讚 讛讗讬住讜专 砖讘讗 诇驻谞讬谞讜 讻讙讜谉 讝讛 诪爪讟专驻讬谉 诪讛 砖讘诇注讛 讛拽讚专讛 诪谉 讛讛讬转专 诪砖注转 谞驻讬诇讛 注讚 注讻砖讬讜, 砖讘讗讜转讛 砖注转 讛讬转专讛 讻讻讛 讛讬讛 砖诐, 讜谞砖讗专 讛讗讬住讜专 诪爪讜诪拽 讻诪讜转讜 讻诪讜 砖讘讗 诇驻谞讬谞讜, 讗讘诇 讘拽讚专讛 注爪诪讛 诇讗 诪砖注专讬谞谉. 讜讻转讘 讛讜讗 讝"诇 讜讻讬讜谉 讚讗讬驻诇讙讜 诇讬砖谞讬 讜讗讬住讜专讗 讚讗讜专讬讬转讗 讛讜讗 讗讝诇讬谞谉 诇讞讜诪专讗 讜诇讗 诪砖注专讬谞谉 讘拽讚专讛 注爪诪讛. 讜注讬拽专 讛讚讘专 讻诪讜转 砖讘讗 诇驻谞讬谞讜 诪砖注专讬谉 诇讬讛 讜诇讗 诪砖注专讬谞谉 讘诪讗讬 讚讘诇注讛 拽讚专讛 诪谉 讛讛讬转专, 诇驻讬 砖讗祝 讛讗讬住讜专 谞讘诇注 讜谞转诪注讟 诪讻诪讜转 砖讛讬讛, 讜讻讚讗诪专讬谞谉 诇拽诪谉 (讞讜诇讬谉 爪讞, 讗) 讗讟讜 讚讛转讬专讗 讘诇注 讚讗讬住讜专讗 诇讗 讘诇注, 谞专讗讛 砖讛讜讗 讝"诇 讚讞讛 转讞讬诇讛 诇讬砖谞讗 拽诪讗 诪驻谞讬 讛诇砖讜谉 讛砖谞讬 讚讗讝诇讬谞谉 讘讛讜 诇讞讜诪专讗, 讜讗讞"讻 讚讞讛 讗祝 讛砖谞讬 诪讚讗诪专讬谞谉 诇拽诪谉 讗讟讜 讚讛转讬专讗 讘诇注 讚讗讬住讜专讗 诇讗 讘诇注, 讜讛诇讻讱 诇讗 拽讬讬诪讗 诇谉 讻讞讚 诪讛谞讬 诇讬砖谞讬 讻诇诇, 讗诇讗 讻讚专讱 砖讘讗 诇驻谞讬谞讜 诪砖注专讬谉 讛讛讬转专 讜讛讗讬住讜专, 讜诪讬讛讜 谞专讗讛 砖讗祝 讛讜讗 讝"诇 诪讜讚讛 讜讘讗 砖讗诐 专讗讬谞讜 讛讗讬住讜专 讘砖注转 谞驻讬诇转讜 讜诇讗 谞转诪注讟 讘砖讬注讜专 讗讞讚 注诐 讛讛讬转专, 讻讙讜谉 讝讛 诪爪讟专驻讬谉 讜诪砖注专讬谉 讛讛讬转专 砖谞讘诇注 讘拽讚专讛 讜讙诐 讛讗讬住讜专 砖谞讘诇注 讜讛讜诇讻讬谉 讗讞专 砖注转 谞驻讬诇转 讛讗讬住讜专 诇转讜讱 讛讛讬转专, 讜讻谉 驻讬专砖讜 讗讞专讬诐 讚讛讬讬谞讜 诪讗讬 讚讘诇注讛 拽讚专讛 讚讗诪专 专' 讞谞讬谞讗, 讜讝讛 诪谉 讛转讬诪讛, 讚讻讬讜谉 砖注讻砖讬讜 讗讬谉 讘讛讬转专 砖砖讬诐 诇讘讟诇讜 诇诪讛 讗讬谞讜 讞讜讝专 讛讗讬住讜专 讜讗讜住专 讗转 讛讛讬转专 砖讗讬谉 讘讜 注讻砖讬讜 讻讚讬 诇讛注诇讜转讜, 砖讛专讬 讗讬诇讜 谞驻诇 讗讬住讜专 讝讛 讘拽讚专讛 讗讞专转 讛讬讛 讗住讜专 讘砖讬注讜专讜 讜诪讗讬 砖谞讗 拽讚专讛 讝讜 诪拽讚专讛 讚注诇诪讗 讜讘诪砖谞(转)[讛] 讘诪住讻转 转专讜诪讜转 (驻"讛, 诪"讟) 谞诪讬 诪砖诪注 讚转讘专 讘住讜祝 讗讝诇讬谞谉, 讚转谞谉 住讗讛 转专讜诪讛 砖谞驻诇讛 诇诪讗讛 讟讞谞谉 讜驻讞转讜 讻砖诐 砖驻讞转讜 讞讜诇讬谉 讻讱 驻讞转讛 转专讜诪讛 [讜]诪讜转专, 讟注诪讗 讚讗讬讻讗 诇诪讬诪专 讚驻讞转讛 转专讜诪讛 诪讜转专 讛讗 诇讗 驻讞转讛 转专讜诪讛 讜讚讗讬 讗住讜专, 讜转讬专抓 讛专诪讘"谉 讝"诇 (讚拽讬诇讗) [讚讚讬拽讜诇讗] 谞诪转注讟' 讚专讱 讘讬砖讜诇 讜讘诇注讛 拽讚专讛 诪砖谞驻诇 砖诐 讗住讜专 诪砖谞讬讟诇 (讛专讜讘) [讛专讜讟讘) 讗讜 驻讞转讜 讘讬讚讬诐, 讚讛转诐 讜讚讗讬 讗住讜专, 讜讗讬谞讜 专讜讗讛 诇讝讛 注讬拽专 讚诪"砖 讜讛专诪讘"诐 讝"诇 讻转讘 (驻讟"讜 诪讛诇' 诪讗讻诇讜转 讗住讜专讜转 讛讻"讗) 砖诪砖注专讬诐 讘讗讜诪讚 讬驻讛 讻诪讛 谞讘诇注 讜注讜诪讚 讘讚讜驻谞讬 讛拽讚专讛, 讜讗讜转讜 讛讜讗 砖诪爪讟专驻讬谉 诇讛讬转专, 诪驻谞讬 砖讗谞讜 专讜讗讬谉 讗讜转讜 讻讗诇讜 注讜诪讚 讘注讬谉 讘讞讜抓 讜诪爪讟专祝 诇诪讛 砖讘转讜讱 讛拽讚专讛, 讗讘诇 诪讛 砖驻讞转 诪讞诪转 讛讗讜专 砖讻诇讛 讜讗讘讚 诇讗, 讜诪讛 砖讻转讘 专砖"讬 讝"诇 讚讛讜讜 诇讛讜 转专讬 诇讬砖谞讬 讜讘讚讗讜专讬讬转讗 讛诇讱 讗讞专 讛诪讞诪讬专. 转诪讬讛讗 诇讬 讚讛讗 讘讚讗讜专讬讬转讗 讞讚 讘转专讬 讘讟诇, 讜讛讗 讚讘注讬谞谉 砖砖讬诐 讚专讘谞谉 讛讬讗 讜讘讚专讘谞谉 诇拽讜诇讗, 讜讬砖 诇讜诪专 讻讬讜谉 讚注讬拽专讜 诪讚讗讜专讬讬转讗 讙诐 (讘驻住拽) [讘住驻拽] 砖讬注讜专讜 讛讜诇讻讬诐 讘讜 诇讛讞诪讬专. 讜诪拽爪转 住驻专讬诐 讬砖 砖驻讬专砖讜 讘拽讚专讛 注爪诪讛, 讻诇讜诪专 讘专讜讟讘 讜讘拽讬驻讛 讜讘讞转讬讻讜转 砖讛谉 讘转讜讱 讛拽讚专讛 注爪诪讛 讜讘讗 诇驻谞讬谞讜 注讻砖讬讜, 讗讘诇 讘诪讛 砖谞讘诇注 讘转讜讱 讚讜驻谞讬 讛拽讚专讛 诇讗, 讜驻住拽讜 讻诇讬砖谞讗 讘转专讗 诇拽讜诇讗 诪砖讜诐 讚砖讬注讜专讬讛 讚专讘谞谉 谞讬谞讛讜, 讜讻谉 谞专讗讛 讬驻讛. 讜讛专讗讘"讚 讝"诇 驻讬专砖 讘注谞讬谉 讗讞专 讘注"讝 (谞讜, 讗) 讘驻住拽 讛诪注专讛 诪讞讘讬转 诇讘讜专 讜砖诐 讻转讘转讬讜.



 讛讗 讚讗诪专 专讘 谞讞诪谉 讙讬讚 讘砖砖讬诐. 讗祝 注诇 讙讘 讚拽讬讬诪讗 诇谉 讗讬谉 讘讙讬讚讬谉 讘谞讜转谉 讟注诐, 诇讗 诪注讬讬诇 专讘 谞讞诪谉 谞驻砖讬讛 讘驻诇讜讙转讗, 讗诇讗 讻砖转诪爪讗 诇讜诪专 讬砖 讘讙讬讚讬谉 讛讙讬讚 注爪诪讜 讘砖砖讬诐 讜讗讬谉 讙讬讚 诪谉 讛诪谞讬讬谉, 讜讗转"诇 讗讬谉 讘讙讬讚讬谉 砖诪谞讜 砖诇 讙讬讚 讘砖砖讬诐 讜讗讬谉 砖讜诪谉 讛讙讬讚 诪谉 讛诪谞讬谉, 讜讗祝 注诇 驻讬 砖讗讬谉 讗讬住讜专讜 讗诇讗 诪讚讘专讬讛诐, 讛讞诪讬专讜 注诇讬讜 讻砖讗专 讗讬住讜专讬 转讜专讛, 讚讻诇 诪讗讬 讚转讬拽讜谉 讻注讬谉 讚讗讜专讬讬转讗 转讬拽讜谉, 讜讘讗讬住讜专讬 住讜驻专讬诐 讛诇讻讜 讘讛谉 诇砖讬注讜专讬谉 砖诇 讗讬住讜专 转讜专讛, 讜讛讜讬 讬讜讚注 讚诇讗 讗诪专讜 讙讬讚 讘砖砖讬诐 诇讘讟诇 讛讙讬讚 注爪诪讜, 讚讛讗 转谞谉 (爪讜, 讘) 讘讝诪谉 砖诪讻讬专讜 讘谞讜转谉 讟注诐 讜讗诐 讗讬谞讜 诪讻讬专讜 讻讜诇谉 讗住讜专讬谉 诪砖讜诐 讚讘专讬讛 讛讜讬, 讜讘专讬讛 诇讗 讘讟诇讛, 讗诇讗 诇讘讟诇 讟注诪讜 拽讗诪专, 讜讻注讬谉 砖讗诪专 谞诪讬 讘讘讬爪讛 诇讘讟诇 驻诇讬讟转讛 讻讚诪驻专砖 讘砖诪注转讗, 讜讗讬 谞诪讬 转讗诪专 讚讘讟诇 讛讙讬讚 注爪诪讜 讻砖谞驻爪注 讜谞讞转讱 诇讞转讬讻讜转 讚讗讝 讜讚讗讬 诪讬讘讟讬诇 讘讟讬诇, 讚诇讗 拽专讬 讘专讬讛 讗诇讗 讻砖讛讜讗 砖诇诐, 讻讚讘注讬谞谉 诇诪讻转讘 诇拽诪谉 (讞讜诇讬谉 拽, 讗) 讘注"讛.



讻讞诇 讘砖砖讬诐 讜讻讞诇 诪谉 讛诪谞讬谉. 驻讬专讜砖 诇驻讬 砖讛讜讗 注爪诪讜 诪讜转专 讛讜讗 讜讘砖专 讙诪讜专 讛讜讗, 讜讚讜拽讗 讻砖谞驻诇 诇转讜讱 拽讚专讛 砖诇 讘砖专, 讗讘诇 谞驻诇 诇转讜讱 讬讜专讛 砖诇 讞诇讘 讛专讬 讛讬讗 讻砖讗专 讗讬住讜专讬谉 讚讘注讬谞谉 砖砖讬诐 讘专 诪讚讬讚讬讛, 讜讞诇讘 砖讘转讜讻讜 讗讬谞讜 诪爪讟专祝 诇注诇讜转讜, 讚讛讗 诇讗 讬讚注讬谞谉 讻诪讛 谞驻拽 诪讬谞讬讛.



讗诪专 专讘 讬爪讞拽 讘专讬讛 讚专讘 诪砖专砖讬讗 讜讻讞诇 注爪诪讜 讗住讜专. 讜谞驻拽讗 诪讬谞讛 讚讗讬 谞驻诇 诇拽讚专讛 讗讞专转 讗讜住专, 讜谞专讗讛 讚诇讗讜 讘砖谞驻诇 诇转讜讱 讞诪砖讬诐 讜转砖注讛 讚讜拽讗 讗诪专讜 砖讛讜讗 注爪诪讜 讗住讜专. 讗诇讗 讗驻讬诇讜 谞驻诇 诇转讜讱 诪讗讛 讛"讛 讜讛讜讗 讛讟注诐 讚砖讜讬讜讛 专讘谞谉 诇讻讞诇 注爪诪讜 讻讞转讬讻转 谞讘诇讛 讻诇 讝诪谉 砖诪讻讬专讛 讗驻讬诇讜 讘讗诇祝 诇讗 讘讟诇讛 讜讞讜讝专转 讜讗讜住专转 讻诪讛 拽讚专讜转 讗讞专讜转, 讜讟注诪讗 讚诪讬诇转讗 诪砖讜诐 砖注讚 砖诇讗 谞爪讟诪拽 谞转谞讛 讛拽讚专讛 讘讜 讟注诐 讜谞讗住专, 讜砖讜讬讛 专讘谞谉 讻讞转讬讻转 谞讘讬诇讛 砖讛讬讗 讗讜住专讛 诇注讜诇诐. 讜专讗讬转讬 讘转讜住驻讜转 专讘讜转讬谞讜 讛爪专驻转讬诐 讝"诇 砖转诪讛讜 讻讬讜谉 讚讗住讬拽谞讗 讚讻讞诇 注爪诪讜 讗住讜专 讻砖讗讬谉 砖诐 砖砖讬诐 讘专 诪讬谞讬讛, 诪驻谞讬 诪讛 讗讬谞讜 讞讜讝专 讜讗讜住专 讛讜讗 讗转 讛拽讚专讛, 讜注诇转讛 诇讛诐 讘转讬诪讛, 讜诪讬讛讜 讻砖讬砖 砖诐 砖砖讬诐 讗讬谉 诪谉 讛转讬诪讛 诪驻谞讬 诪讛 诇讗 讗诪专讜 讞转讬讻讛 注爪诪讛 谞讘诇讛 讜讗讜住专转 讻诇 讛讞转讬讻讜转 诪驻谞讬 砖讛谉 诪讬谞讛, 讚砖诪讗 讘讻讞诇 诇讗 讛讞诪讬专讜 讻诇 讻讱 诪驻谞讬 砖讗讬谞讜 讗诇讗 诪讚讘专讬讛诐 讚讞诇讘 诪转讛 讗讬谞讛 讚讘专 转讜专讛 讻讚讗讬转讗 讘驻专拽 讻诇 讛讘砖专 (讞讜诇讬谉 拽讬讗, 讗), 讜讗讬 谞诪讬 讬砖 诇讜诪专 讚专"谞 讻专讘谞谉 住讘讬专讗 诇讬讛 讚诪讬谉 讘诪讬谞讜 谞诪讬 讘砖砖讬诐.



 讛讗 讚讗讬讘注讬讗 诇讛讜 讗讬



讘讚讬讚讬讛 诪砖注专讬谞谉 讗讬 



讘诪讗讬 讚谞驻讬拽 诪讬谞讬讛. 讻转讘 讛专诪讘"谉 讝"诇 讚讚讜拽讗 讻讞诇 [讛讜讗] 讚讗讬讘注讬讗 诇讛讜, 诪砖讜诐 讚讻讞诇 注爪诪讜 诪讜转专, 讗讘诇 讘讞诇讘 讗讜 讘讞转讬讻转 谞讘诇讛 砖谞驻诇讛 诇转讜讱 讛拽讚专讛 讜讚讗讬 诪驻砖讟 驻砖讬讟讗 诇讬讛 讚讘讚讬讚讬讛 诪砖注专讬谞谉, 讜谞讻讜谉 讛讜讗. 讜讗住讬拽谞讗 讗祝 讘讻讞诇 讚讘讚讬讚讬讛 诪砖注专讬谞谉 讚讗讬 讘诪讗讬 讚谞驻拽讗 诪讬谞讛 诪谞讗 讬讚注讬谞谉, 讜讛专讗讘"讚 讝"诇 讻转讘 讚诇讗 讗诪专讜 讘讚讬讚讬讛 诪砖注专讬谞谉 讗诇讗 讘讻讞诇 讜讘讚讜诪讛 诇讜 砖讗讬谞讜 讞讜讝专 诇讛转讬专讜 讛专讗砖讜谉 讜讻讚讗诪专讬谞谉 讜讻讞诇 注爪诪讜 讗住讜专, 讗讘诇 讻诇 讚讘专 砖讞讜讝专 诇讛讻砖讬专讜 讻讙讜谉 讻祝 讞讜诇讘转 砖谞转讞讘 讘拽讚专讛 砖诇 讘砖专 讗讜 讘讛驻讱 砖讞讜讝专转 诇讛讻砖专讛 注诇 讬讚讬 讛讙注诇讛 讗讜 讘砖专 砖谞诪诇讞, 讜讗讜住专 诪砖讜诐 讚诐 砖讞讜讝专 诇讛讻砖专讜 注诇 讬讚讬 诪诇讬讞讛 讗讬谉 诪砖注专讬谉 讗诇讗 讘诪讗讬 讚谞驻拽 诪讬谞讬讛 讜诪砖注专讬谉 讗讜转讜 讘讗讜诪讚 讬驻讛, 讜讻谉 讛讜专讛 诇诪注砖讛, 讜讻转讘 讜讻讘专 谞注讝专转讬 讘拽讘诇讛 讝讜 诪驻讬 讛专讘 专' 讬讜住祝 讗讘谉 驻诇讬讟 讝"诇, 讜诪谉 讛讟注诐 讛讝讛 讗"诇 讻诇 讚讘专 砖讞讜讝专 诇讛讻砖专讜 讗讬谉 诪砖注专讬谉 讗讜转讜 讘讙讜驻讜, 讜讻谉 讛讚讬谉 诇讞转讬讻讛 砖诇 讘砖专 砖讗讬谉 讗住讜专 讗诇讗 诪砖讜诐 讚诐, 砖讛专讬 讛讬讗 讞讜讝专转 诇讛讻砖讬专 注诇 讬讚讬 诪诇讬讞讛, 讛讬诇讻讱 讗讬谉 诪砖注专讬谉 讗诇讗 讘讬讜爪讗 诪诪谞讜, 讜讝讛 诪谉 讛转讬诪讛, 讚讻讬讜谉 砖驻讬专砖讜 讟注诐 讛注谞讬谉 讚诪讗讬 讚谞驻拽 诪讬谞讬讛 诇讗 讬讚注讬谞谉 诪讛 诇讬 讞讜讝专 诇讛讻砖专讜 讗讜 砖讗讬谞讜 讞讜讝专 诇讛讻砖专讛 讜讛讻诇 讗讞讚, 讜讻谉 讚注转 专讘讜转讬谞讜 讘注诇讬 讛转讜住驻讜转 讝"诇. 讜讻讱 讻转讘 讛专诪讘"谉 讝"诇, 讗诇讗 诪讬讛讜 讛讬讻讗 砖谞讬注专 讘讻祝 讞讚砖讛 讻讝讬转 讞诇讘 讜讗讞专 讻讱 转讞讘讛 讘讘砖专, 讗讬谉 爪专讬讱 讗诇讗 砖砖讬诐 [讻讞诇讘] (讘讞诇讘讜) 砖谞讘诇注 讘讜, 讚讛讗 讬讚注讬谞谉 讻诪讛 讛讜讬, 讜讻谉 讛讚讬谉 讗诐 谞讬注专 讻讝讬转 讞诇讘 讘讻祝 讬砖谞讛 砖讗讬谞讛 讘转 讬讜诪讛, 讗讘诇 讗诐 讬砖谞讛 讘转 讬讜诪讛 讘讝讛 讗讬讻讗 诇诪讬诪专 讚讞讝专 讻诇 诪讛 砖谞讘诇注 讘讻祝 讞转讬讻讛 讚讗住讜专讛, 讜讘讻讜诇讛 诪砖注专讬谞谉. 讗讘诇 讛专诪讘"谉 讝"诇 讻转讘 讚诪住转讘专讗 讚诇讗 讗诪专讬谞谉 讘讘诇讜注讛 讞转讬讻讛 注爪诪讛 谞注砖讬转 谞讘讬诇讛, 讜讗讬谉 诪砖注专讬谉 讘讬谉 讘讬砖谞讛 讘讬谉 讘讞讚砖讛 讗诇讗 讘诪讗讬 讚讘诇注讛 诇讘讚, 讜诪讬讛讗 讚讗诪专讬谞谉 诇注讬诇 拽讚专讛 砖讘砖诇 讘讛 讘砖专 诇讗 讬讘砖诇 讘讛 讞诇讘, 讜讗诐 讘砖诇 讘谞讜转谉 讟注诐 诇讬讻讗 诇诪砖诪注 诪讬谞讛 讻诇诇, 讚讗诪讗讬 讚谞驻拽讬 诪讬谞讬讛 诪砖注专讬谞谉, 讻诪讜 砖专讗讬转讬 诇诪拽爪转 诪谉 讛诪驻专砖讬诐 讚讛讛讬讗 讘讚讗讬讻讗 拽驻讬诇讗 诇诪讟注诪讬讛 讛讬讗, 讜讻谉 讛讬讗 讜讚讗讬 讚讻诇 讛讬讻讗 讚诇讗 讬讚注讬谞谉 讻诪讛 谞驻讬拽 诪讬谞讬讛 讜讗讬讻讗 拽驻讬诇讗 诪讟注诪讬谞' 诇讬讛, 讜讗讬 诇讬讻讗 讟注诪讗 讗祝 注诇 讙讘 讚诇讬讻讗 砖砖讬诐 讘讚讬讚讬讛 诪讜转专, 讚讻讬讜谉 讚诇讬讻讗 讟注诪讗 诪讬讚注 讬讚注讬谞谉 讚诇讗 谞驻讬拽 诪讬谞讬讛 讟驻讬 诪讗讞讚 讘砖砖讬诐, 讜讛诇讻讱 砖专讬, 讗讘诇 诇讬讻讗 拽驻讬诇讗 讜讚讗讬 讘讻讜诇讛 拽讚专讛 诪砖注专讬谞谉 讚诪讗讬 讚谞驻拽讗 诪讬谞讬讛 诇讗 讬讚注讬谞谉.
讜诪讬讛讜 拽砖讬讗 诇讬 讻讬讜谉 讚注讬拽专 讗讬住讜专讜 砖诇 讻讞诇 讗讬谞讜 讗诇讗 诪讚讘专讬讛诐, 讜砖讬注讜专讜 砖砖讬诐 谞诪讬 诪讚讘专讬讛诐, 讚讗讬 诪讚讗讜专讬讬转讗 讞讚 讘转专讬 讘讟讬诇, 讻讬 诇讗 讬讚注讬谞谉 讻诪讛 谞驻讬拽 诪讬谞讬讛 诪讗讬 讛讜讬, 讛讜讛 诇讬讛 住驻讬拽讗 讚专讘谞谉 讜诇拽讜诇讗, 讜讗驻讬诇讜 讘拽讚专讛 砖谞讘诇注讛 诪讗讬住讜专讬 转讜专讛 谞诪讬 诇讬讻讗 拽驻讬诇讗, 讗诪讗讬 诪砖注专讬谉 讗讜转讜 讘讚讬讚讛, 讛讗 砖讬注讜专讜 砖砖讬诐 讚专讘谞谉 谞砖注专 讗讜转讜 讘讗讜诪讚 讜诇拽讜诇讗, 讜讻诇 讛讬讻讗 讚讗讬讻讗 讟驻讬 诪讞讚 讘讚讬讚讬讛 诇讬砖转专讬, 讻讬讜谉 讚谞驻拽 诇讬讛 诪住驻讬拽讗 讚讗讜专讬讬转讗. 讜讬砖 诇讜诪专 讚讘拽讚专讛 砖谞讘诇注讛 诪讗讬住讜专讬 转讜专讛 讜讚讗讬 讗讬转 诇谉 注诇 讻专讞讬谉 诇诪讬诪专 讚讘讚讬讚讬讛 诪砖注专讬谞谉 讜诇讗 讘诪讗谉 讚谞驻讬拽 诪讬谞讛 讛讬讻讗 讚诇讬讻讗 讬讜转专 诪讗讞讚 讘讚讬讚讬讛 诪讬讛讗, 讚讗讬 讘诪讗讬 讚谞驻讬拽 诪讬谞讛 诪谞讗 讬讚注讬谞谉 讜讚讬诇诪讗 谞驻讬拽 诪讬谞讬讛 讟驻讬 诪诪讗讬 (讚讗诪专讬谞谉) [讚讗诪讚讬谞谉] 诇讬讛 讜讗讬讻讗 讗讬住讜专讗 讚讗讜专讬讬转讗, 讜讻诪讗谉 讚讗诪专 讟注诐 讻注讬拽专 讚讗讜专讬讬转讗, 讜讻讬讜谉 砖讬砖 诇讱 诇讜诪专 讻谉 注讚 讚讗讬讻讗 讟驻讬 诪注诇 讞讚 讘讚讬讚讬讛 诇爪讗转 讬讚讬 住驻讬拽讗 讚讗讜专讬讬转讗 讗讬转 诇讱 诇诪讬诪专 谞诪讬 讛讻讬 讗讬 讗讬讻讗 讟驻讬 诪注诇 讞讚 讘讚讬讚讬讛 讻讚讬 砖诇讗 转讞诇讜拽 讘讜, 讻讬讜谉 砖讻谉 讗驻 讘讗讬住讜专讬谉 砖注讬拽专谉 诪讚讘专讬讛诐 讜砖讬注讜专谉 诪讚讘专讬讛诐 讗讬转 诇谉 诇诪讬诪专 讛讻讬, 讚讻诇 诪讚转谉 砖诇 讞讻诪讬诐 讻讱 讛讬讗, 讜诇注讜诇诐 (讛讜讜) [讛砖讜讜] 诪讚讜转诐 讜诇讗 驻诇讬讙 专讘谞谉 讜诇讗 讗诪专讜 诇讛拽诇 讘住驻拽 讚专讘谞谉 讗诇讗 讻砖讗讬谉 讛讛讬转专 讗讜 讛讗讬住讜专 诇驻谞讬谞讜 讻讙讜谉 砖谞讗讘讚 讗讜 谞砖驻讱 拽讜讚诐 砖讘讗 诇驻谞讬谞讜, 诪砖讜诐 讚讗诪专讬谞谉 讗诇讜 讛讬讜 诇驻谞讬谞讜 讛讬讛 讘讜 砖砖讬诐 诇讘讟诇讜, 讗讘诇 讻砖讛讗讬住讜专 讜讛讛讬转专 讛讻诇 诇驻谞讬谞讜 讜讗讬谉 讛住驻拽 讗诇讗 砖讗讬谉 讬讻讜诇讬谉 诇注诪讜讚 注诇 驻诇讬讟转讜 砖诇 讗讬住讜专, 讘讛讗 讜讚讗讬 诇讗 讗诪专讬谞谉 诇讛拽诇, 讜讗驻讬诇讜 诇诪讗谉 讚讗讬转 诇讬讛 讟注诐 讻注讬拽专 诇讗讜 讚讗讜专讬讬转讗, 诪讻诇 诪拽讜诐 专讘谞谉 砖讬注讜专讬 砖砖讬诐 讛住讻讬诪讜 诇讻诇 讛讗讬住讜专讬谉 诪谉 讛讝专讜注 讘砖诇讛 讜砖砖讬诐 诪讜讘专专讬诐 讛爪专讬讻讜, 讻讬讜谉 砖讛讗讬住讜专 讜讛讛讬转专 诇驻谞讬谞讜, 讜讛诇讻讱 讻讬 诇讗 讬讚注讬谞谉 诪讗讬 讚谞驻拽 诪讬谞讛 诪砖注专讬谉 讘讚讬讚讬讛 讻谞"诇.



讗诪专 诇讬讛 讛讻讗 讘诪讗讬 注住拽讬谞谉 讘讘讬爪转 讗驻专讜讞 讗讘诇 讟诪讗讛 诇讗. 讻转讘 讛专讗讘"讚 讝"诇 诪讚拽讗 驻专讬讱 讛讻讗 诇诪讬诪专讗 讚讬讛讬讘 讟注诪讗 讜砖谞讬 诇讬讛 讚讗讬转 讘讬讛 讗驻专讜讞, 讜诇讗 砖谞讬 诇讬讛 讛讗 讚讗诪专讬谞谉 讘讬爪讛 讘砖砖讬诐 诇讘讟讜诇讬 讙讜驻讛 拽讗诪专讬谞谉, 诪砖诪注 讚讘讬爪讛 讙讜驻讛 讞砖讬讘讗 讻讘专讬讛 讜诇讗 讘讟诇讛, 讜讘讘讬爪讛 (讙, 讘) 诪砖诪注 讚讘讟诇讛 讗诇讬讘讗 讚专讘讬 讬讜讞谞谉 讚讗诪专 讗转 砖讚专讻谉 诇讬诪谞讜转 砖谞讬谞讜, 讜讗讬讻讗 诇诪讬诪专 讚讗讬谞讜 诪拽讚砖 讜讘讟诇 讘讗诇祝 讜诪讗转讬诐. 讗讘诇 讘住' 诇讗 讘讟诇讛 讻讬讜谉 讚讘专讬讛 讛讬讗, 讜讻转讘 注诇讬讜 讛专诪讘"谉 讝"诇 讜诪讛 砖讻转讘 砖讛讘讬爪讛 讘专讬讛 讛讬讗 讜诇讗 讘讟诇讛 讗诇讗 讘讗诇祝 讜诪讗转讬诐 讗讬谞讜 讻讚讗诪专讬谞谉 讘诪住讻转 诪讻讜转 (讬讝, 讗) 讘专讬讛 谞砖诪讛 讞砖讬讘讗 讜诇讗 讘讟诇讛 讗讘诇 讘讬爪讛 讻讞讟讛 讗讞转 讻讘专讬讬转讛 讚诪讬讗 讜讘讟诇讛 讛讬讗. 讜诪讬讛讜 诪讛 砖讛拽砖讛 讛专讘 讝"诇 讗诪讗讬 诇讗 砖谞讬谞谉 诇讘讟讜诇讬 讘讬爪讛 讙讜驻讬讛, 诇讗 转拽砖讬 诇谉 讜诇讗 诪讬讚讬 诇驻讬 住讘专转 专讘讜转讬谞讜 讘注诇讬 讛转讜住' 讝爪"诇 砖讻转讘讜 砖诇讗 讗诪专讜 讘砖砖讬诐 讗诇讗 讘讗讬住讜专 讘诇讜诇 讻讙讜谉 讞诇讘 砖诇 讗讬住讜专 砖谞讘诇诇 讘讞诇讘 讟讛讜专 讗讜 讬讬谉 讘诪讬诐 讗讜 诪讬诐 讘讬讬谉 讜拽诪讞讬诐 讻讬讜爪讗 讘讛谉 砖谞讘诇注讬谉, 讗讘诇 讞转讬讻讛 拽讟谞讛 讘讬谉 讞转讬讻讛 砖诇 讛讬转专 讘讝诪谉 砖讗讬谉 诪讻讬专' 讗祝 诪讚专讘谞谉 讘专讜讘讗 讘讟诇讛, 讜讛讬诇讻讱 讗诐 讘讗 诇讗讻诇谉 讝讜 讘驻谞讬 注爪诪讛 讜讝讜 讘驻谞讬 注爪诪讛 讻诇 讗讞转 诪讛谉 讻砖讬专讛 讚讘讟诇讛 诇讛 讘专讜讘, 讗讘诇 讗诐 讘砖诇谉 讬讞讚 爪专讬讱 住' 讘专讜讟讘 讘讞转讬讻讜转 诇讘讟诇 讞转讬讻转 讛讗讬住讜专 诪驻谞讬 讛诪讞讜讬 砖谞诪讞讛 诪诪谞讛 讜谞讘诇诇 讘专讜讘 讛讛讬转专 讜谞讘诇注 讘讞转讬讻讜转 讛讛讬转专, 讜讘讚讘专 讘诇讜诇 讜谞讘诇注 砖讗讬谞讜 注讜诪讚 讘驻谞讬 注爪诪讜 讛爪专讬讻讜 讞讻诪讬诐 砖砖讬诐. 讜讛讘讬讗讜 专讗讬讛 诪诪讛 砖讛拽砖讜 讘讙诪专讗 诇拽诪谉 (讞讜诇讬谉 爪讟, 讘) 讙讘讬 诪转谞讬转讬谉 讚讞转讬讻转 谞讘诇讛 砖谞转讘砖诇讛 注诐 讛讞转讬讻讜转 讜诇讬讘讟讬诇 讘专讜讘讗, 讚讗诇诪讗 讗驻讬诇讜 诪讚专讘谞谉 讘讟诇讛 讘专讜讘 讜讗祝 注诇 驻讬 砖谞转讘砖诇讜 讬讞讚, 讜讗讬 诪砖讜诐 讛专讜讟讘 讛讗 拽转谞讬 讜讛专讜讟讘 讘谞讜转谉 讟注诐. 讜诪讬讛讜 讘诪讬谉 讘砖讗讬谞讜 诪讬谞讜 讗祝 讘讬讘砖 讗住讜专 注讚 讚讗讬讻讗 砖砖讬诐, 讜讻讚讗诪专 专讘讛 (讝讘讞讬诐 注讟, 讗)讗诪讜专 专讘谞谉 讘专讜讘讗 讜讗诪讜专 专讘谞谉 讘砖砖讬诐 诪讬谉 讘诪讬谞讜 讘专讜讘讗 诪讬谉 讘砖讗讬谞讜 诪讬谞讜 诪讬谞讜 讘砖砖讬诐, 讜讟注诪讗 讚诪诇转讗 诪砖讜诐 讚讗诐 讘讗 诇讘砖诇 讬讞讚 讛专讬 讟注诪谉 砖诇 讗讬住讜专 谞讬讻专 讘讜, 讜诇驻讬' 讗祝 讘讬讘砖 讗讬谞讜 讘讟诇 讘专讜讘讗, 讜诇驻讬 住讘专讗 讝讜 转讜 诇讬讻讗 诇讗拽砖讜讬讬 讗诪讗讬 诇讗 诪谞讬 诇讘讟讜诇讬 讘讬爪讛 讙讜驻讛 诇讗 讘注讬谞谉 砖砖讬诐 讚讘专讜讘讗 讘讟诇讗, 讜讗讬 讗诪专转 诇讜拽诪讗 讘讘讬爪讬诐 讟专讜驻讜转 诇讗 诪砖诪注 诇讬讛 讛讻讬谉 讚讘讗讬住讜专讬谉 讞砖讜讘讬谉 讘注讬谉 拽讗诪专 讚讜诪讬讗 讚讙讬讚 讜讻讞诇, 讜讻谉 住讘专转 讛专讗讘"讚 讝"诇 讘讗讬住讜专 诪砖讛讜 (诇专讘谞谉 诪讬谉 讘砖讗讬谞讜 诪讬谞讜 讘诇讜诇 讘讟诇 讘专讜讘) [讚诪讬谉 讘诪讬谞讜 讘砖讗讬谞讜 讘诇讜诇 诇专讘谞谉 讘讟诇 讘专讜讘], 讜讘讘诇讜诇 诪讚讗讜专讬讬转讗 讘讟诇 讘专讜讘 讜诪讚专讘谞谉 讘砖砖讬诐, 讗讘诇 讛专讗讘"讚 讝"诇 谞专讗讛 砖住讜讘专 讚讗祝 讘讬讘砖 诇讗 讘讟讬诇 讞讚 讘转专讬 注讚 讚讗讬讻讗 砖砖讬诐 讜讛讗 讚讗拽砖讬谞谉 诇拽诪谉 (讜讬讘讟讬诇) 讘专讜讘讛, 讘砖砖讬诐 拽讗诪专. 讜诪砖讜诐 讚诪转谞讬' 拽转谞讬 讘讝诪谉 砖讗讬谉 诪讻讬专讛 讻讜诇谉 讗住讜专讜转 讛讜讗 讚讗拽砖讬谞谉 诇讬讛 讜讬讘讟讬诇 讘专讜讘讗, 讻诇讜诪专 讗诪讗讬 讗讬谞讛 讘讟诇讛 诇注讜诇诐 讘砖专讘讛 注诇讬讜 讛讬转专 砖砖讬诐 讛讜讛 诇谉 诇讘讟讜诇讛. 讜诪讬讛讜 讛讛讬讗 讚讗诪专 专讘讛 讗诪讜专 专讘谞谉 讘专讜讘讛 讜讗诪讜专 专讘谞谉 讘砖砖讬诐, 谞专讗讛 讚拽砖讬讗 注诇讬讛 讚讗诇诪讗 诪讬谉 讘诪讬谞讜 讘讟诇 讘专讜讘. 讗诇讗 砖讬砖 诇讜诪专 讚讚诇诪讗 诪讚讗讜专讬讬转讗 拽讗诪专, 讚诪讬谉 讘诪讬谞讜 讜讚讗讬 讘专讜讘讗 讘讟讬诇, 讗讘诇 诪讚专讘谞谉 讗祝 诪讬谉 讘诪讬谞讜 讬讘砖 诇讗 讘讟讬诇 注讚 讚讗讬讻讗 砖砖讬诐, 讜讗讬谞讜 诪讞讜讜专 讻诇诇 讚讗讬 诪讚讗讜专讬讬转讗 讗祝 诪讬谉 讘砖讗讬谞讜 诪讬谞讜 诇讗 讘注讬 砖砖讬诐, 讗诇讗 讻讝讬转 讘讻讚讬 讗讻讬诇转 驻专住 讚拽讬诇 诪砖砖讬诐.



讛讻讗 讘诪讗讬 注住拽讬谞谉 讘讘讬爪转 讗驻专讜讞. 讛讜讗 讛讚讬谉 讚讛讜讛 诪爪讬 诇讗讜拽诪讬谞讛讜 诇讻讜诇讜 讘讟诪讗讛 讜讘拽诇讜驻讛, 讚拽诇讜驻讛 爪专讬讻讛 砖讬注讜专, 讜讻讚讗讬转讗 讘讬专讜砖诇诪讬 讜讻诪讜 砖讻转讘转讬 讘驻专拽 讗诇讜 讟专讬驻讜转 (讞讜诇讬谉 住讚, 讘) 讙讘讬 讙讬注讜诇讬 讘讬爪讬诐, 讗讘诇 专讗讬转讬 诇讛专诪讘"谉 讝"诇 砖讛转讬专 讗驻讬诇讜 讘拽诇讜驻讜转, 讜诇讻讗讜专讛 讜讚讗讬 讛讻讬谉 诪砖诪注 (诪讛讻讗 讚诇讗 驻诇讬讙讬) [诪讚诇讗 驻诇讬讙讬 讘讛讻讬], 讗诇讗 砖讬砖 诇讞讜砖 诇讚讘专讬 讛讬专讜砖诇诪讬.





专讬讟讘"讗

诪讬谉 讘砖讗讬谞讜 诪讬谞讜 讚讛转讬专讗 讚讗讬讻讗 诇诪讬拽诐 讗讟注诪讗 讻讙讜谉 拽讚专讛 砖讘讬砖诇 讘讛 转专讜诪讛 讜讞讝专 讜讘讬砖诇 讘讛 讞讜诇讬谉 诪讚讘专 砖讗讬谞讜 诪讬谞讜 诪砖注专讬' 讘讟注诪讗 讜讛讗 讚谞拽讟 砖讘砖诇 讘讛 转专讜诪讛 讛"讛 诇讗讬住讜专讬 谞讝讬专 讗讜 诇讗讬住讜专讬 拽讜谞诪讜转 讚讛谞讛讜 谞诪讬 讘砖讗"诪 讘住' 讗讜 讘讟注诪讗 讻讚讻转讬讘谞讗 讘诪住讻转 注"讗 讗诇讗 讚讞讚 诪谞讬讬讛讜 谞拽讟. 讜讻诇诇讜 砖诇 讚讘专 讗讬谉 诇讱 讚讘专 砖讗讬谞讜 讘谞"讟 讗讜 讘住' 讻砖讛讜讗 诪讬谉 讘砖讗"诪 讞讜抓 诪讞诪抓 讘驻住讞 诇专讘讗 讚讗讞诪讬专讜 讘讬讛 诪砖讜诐 讞讜诪专讗 讚讞诪抓 讻讚驻专讬' 讘讚讜讻转讗 讜讘诪住讻转 注"讝 讘住"讚. 诪讬谉 讘诪讬谞讜 讚诇讬讻讗 诇诪讬拽诐 讗讟注诪讗 讬砖 砖驻讬专砖讜 讻讙讜谉 砖诪谞讜谞讬转 讚讙讬讚 讛谞砖讛 驻讬' 讚砖诪谞讜谞讬转 讘讛讚讬 讘砖专 诪讬谉 讘诪讬谞讜 讞砖讬讘 讜讛"讛 诇讞诇讘 讘注诇诪讗 讘讛讚讬 讘砖专 讗诇讗 讚谞拽讟 讛讗 讚砖讻讬讞 讟驻讬 讜讗讬讬专讬 讘讬' 讘诪转谞讬'. 讜诪讬讛讜 诪砖诪注 讚专讘讗 住"诇 讚讻诇 讗讬住讜专讬谉 砖讘转讜专讛 讘讬谉 讘诪讬谞讜 讜讘讬谉 砖诇讗 讘诪讬谞讜 讘住' 讜讛讛讬讗 讚讞诪讬专讗 讚讞讬讟讬 讚讘诪住讻转 注"讗 讚讗讬驻诇讙讬 讘讬' 讗讘讬讬 讜专讘讗 讜讗诪专 专讘讗 诪讬谉 讘诪讬谞讜 讘诪砖讛讜 讛讛讬' 讘讞诪讬专讗 砖诇 讟讘诇 讛讬讗 讚诇讻"注 讛讜讛 诪讬谉 讘诪讬谞讜 讘诪砖讛讜 讜讻讚讻转讬讘谞讗 讛转诐 讘住"讚:



讛谞讛讜 讗讟诪讛转讗 讚讗讬诪诇讞讜 讘讙讬讚讗 谞砖讬讗 驻讬' 砖诪谞讜谞讬转讜 注诪讜. 讚讗诇讜 诪砖讜诐 讙讬讚 讛讗 拽讬讬"诇 讚讗讬谉 讘讙讬讚讬谉 讘谞"讟 讜讛讻讬 谞诪讬 讗诪专讬' 诇注讬诇 诪讬谉 讘诪讬谞讜 讻讙讜谉 砖诪谞讜谞讬转 讚讙讬讚 讛谞砖讛. 专讘讬谞讗 讗住专. 驻讬' 讗住讜专 诇讙诪专讬 讚住讘专 讚诪转驻砖讟 讗讬住讜专讜 讘讻讜诇讜 讜讘讬讟讜诇 讘住' 诇讗 砖讬讬讱 讗诇讗 讘拽讚专讛 讻讚讻转讬讘谞讗 诇注讬诇 讜专讘 讗讞讗 讘专 专讘 讗砖讬 砖专讬 驻讬' 讘谞讟讬诇转 诪拽讜诐:



诪讗讬 讚注转讱 讚讗诪专 砖诪讜讗诇 诪诇讬讞 讛专讬 讛讜讗 讻专讜转讞 讜讻讜': 讜讛"讛 讚谞讜讻诇 诇讜诪专 讚讛转诐 讘诪诇讬讞 砖讗讬谞讜 谞讗讻诇 诪讞诪转 诪诇讞讜 讜住转诐 诪诇讬讞' 讚讗讟诪讛转讗 谞讗讻诇 诪讞诪转 诪诇讞讜 讛讜讗 讗诇讗 讚注讚讬驻' 诪讬谞讬' 驻专讬讱 诪讗讬讚讱 讚砖诪讜讗诇 拽砖讬': 讛诇讻讱 讛诇讻转' 讻诪讗谉 讚砖专讬 讘谞讟讬诇转 诪拽讜诐 讜谞专讗讛 诪驻砖讜讟' 讚讚讜拽讗 讘砖诪谞讜 砖诇 讙讬讚 讗讘诇 讙讚讬 砖诪诇讞讜 讘讞诇讘讜 讜讛讜讗 砖诪谉 讗住讜专 讻砖诐 砖讗住讜专 讘爪诇讬 讚讞诇讘 诪驻注驻注 讻讚诇注讬诇 讗讘诇 讛专诪讘"谉 讝"诇 讛讬讛 讗讜诪专 讚讘诪诇讬讞讛 讗讬谉 讞诇讘 诪驻注驻注. 讜诇讚讘专讬讜 讛讻讗 诇专讜讜讞讗 讚诪讬诇转讗 驻专讬讱 诇讛 讚讗驻讬' 讘谞讟讬诇讛 讗讬谞讜 讗住讜专 讜讻"砖 讘谞诪诇讞 讜专讗讜讬 诇讛讞诪讬专 讜讛讜专讜 讙讚讜诇讬 爪专驻转 讝"诇 讚讚讜拽讗 讗讜转讜 讞转讬讻讛 讗讘诇 砖讗专 讞转讬讻讜转 讘讙讬讙讬转 讛谞讜讙注转 讘讛 诪讜转专转 讘拽诇讬驻讛 砖讗讬谉 讗讬住讜专 诪驻注驻注 诪讞转讬讻讛 砖谞讗住专讛 诪讞诪转 讚讘专 讗讞专 诇讞转讬讻讛 讗讞专转 砖讗爪诇讛 讗诇讗 注"讬 专讜讟讘 讜讚讬 诇讛 讘谞讟讬诇转 诪拽讜' 诇诪拽讜' 诪讙注转 讜谞专' 讚讘专讬讛诐 讝"诇 讜诇讻"注 讗讬谉 讚诐 诪驻注驻注 诇讗 讘爪诇讬 讜诇讗 讘诪诇讬讞' 讜讘谞讟讬诇转 诪拽讜诐 住讙讬' 诇讛讜 讜讞转讬讻讛 砖讗讬谉 讘讛 讗诇讗 讞讜讟讬 讞诇讘 讘注诇诪讗. 讬"讗 讚讛转诐 讗驻讬' 讘爪诇讬 讚讬 诇讛诐 讘谞讟讬诇转 诪拽讜诐 砖讗讬谉 诪驻注驻注 讗诇讗 讞诇讘 讙诪讜专 讜讛讞讜讟讬谉 讗诇讜 讻讞讜砖讬谉 讛诐 讜诇讗 讞诪讬专 诪砖诪谞讜 砖诇 讙讬讚 讗讜 诪讙讚讬 讻讞讜砖. 讜讻谉 讻转讘 讛专诪讘"诐 讝"诇 讜讻诇 砖谞诪诇讞' 讞转讬讻讛 讘讞诇讘讛 讘讬谉 讞转讬讻讜转 讗讞专讜' 讜讻砖讛讜爪讬讗讛 诪砖诐 诇讗 注讬讬谞讜 讬驻讛 讜讗讬谉 讬讜讚注讬谉 诪拽讜诐 诪讙注转 讘砖讗专 讞转讬讻讜转 讛专讬 讛讻诇 讗住讜专 讜讚讬谉 讘讬讟讜诇 诇讗 砖讬讬讱 讛讻讗 讻讚讗诪专讬' 讜讗诐 讛讟讬诇讜 讘拽讚专讛 讜讬砖 讘讛 住' 诪讻讚讬 讛讞诇讘 砖讛讬' 讘讛 讛专讬 讛讜讗 诪转讘讟诇 讘住' 讘讻诇 诪拽讜诐 砖讛讜讗 砖讗讬谉 讚谞讬谉 讘讛 讞转讬讻讛 注爪诪讛 谞注砖讬转 谞讘诇讛:



讗诪专 专讘讬 讞谞讬谞讗 讻砖诪砖注专讬谉 诪砖注专讬谉 讘专讜讟讘 驻讬' 讻诇 专讘讬注讬转 讘讻讝讬转 讜讘拽讜驻讛 砖讛讜讗 讚拽 讚拽 讘砖专 砖讘砖讜诇讬 讛拽讚专' 讜讘讞转讬讻讜转 讜讝讜 讜讗"爪 诇讜诪专 讝讜 拽讗诪专. 讜讘拽讚专' 讗诪专讬 诇讛 讘拽讚专讛 注爪诪讛. 讜讗诪专讬 诇讛 诪讗讬 讚讘诇注 拽讚专讛 诇讬讻讗 诇驻专讜砖' 讚讘拽讚专讛 注爪诪讛 讘注讬 诇讜诪专 讘讞专住讬讛 诪诪砖 讚讛讗 诪讛讬讻讬 转讬转讬 讜诇讗 注讜讚 讗诇讗 砖讗诐 讗转讛 讗讜诪专 讻谉 诇驻注诪讬诐 砖讗讬谉 讘讛讬转专 讗诇讗 砖谞讬诐 讗讜 讙' 讞诇拽讬诐 讜讛拽讚专讛 诪砖诇诪转 诇住' 讗诇讗 讛"驻 讻讬 讝讛 砖讗诪专谞讜 砖诪砖注专讬谉 讘专讜讟讘 讜讘拽讜驻讛 讜讞转讬讻讛 讗讬谞讜 讗诇讗 讘诪讛 砖讘讗 讘拽讚专讛 诇驻谞讬谞讜 讜诇讗 讘诪讛 砖讘诇讜注 讘拽讚专' 讜诇讗驻讜拽讬 诪讗讬讚讱 讚讗诪专讬 讘诪讗讬 讚讘诇注讛 拽讚专讛 讜诪讬讛讜 讚注转 专讘讬谞讜 讛讙讚讜诇 讝"诇 讜诪讜专讬 讛专讗"讛 讝"诇 转诇诪讬讚讜 砖诇讗 讗诪专讜 讗诇讗 讘诪讛 讚讘诇注讜 砖诇讗 谞转讬讘砖 讗诇讗 砖注讜诪讚 诇驻诇讜讟 砖讚谞讬谉 讗讜转讜 讻讗讬诇讜 谞驻诇讟 讜拽专讜讘 讗谞讬 诇讜诪专 讚讛谞讬 转专讬 诇讬砖谞讗 诇讗 驻诇讬讙讬 讘注讬拽专 讚讬谞讗 讜诪讗谉 讚讗诪专 讘拽讚专讛 诇讗 讗转讜 讗诇讗 诇讗驻讜拽讬 讗讜转讜 砖谞讘诇注讜 讜谞转讬讬讘砖 讜讗驻砖专 讚诇转讘砖讬诇 讚讛讬讬谞讜 讬专拽 拽专讬讗 拽讚专讛 讜讗驻讬诇讜 诇驻专讜砖讗 拽诪讗 讻专' 讚讛诇讻转讗 讙诪专讬' 诇拽讜诇讗 讚住讜' 讗讬住讜专讗 讚专讘谞谉 讛讜讗 讜诇拽讜诇讗 讜讻谉 驻住拽讜 讙讚讜诇讬 讛驻讜住拽讬诐 讝"诇:



讻诇 讗讬住讜专讬诐 砖讘转讜专讛 驻讬' 砖讛诐 诪讬谉 讘诪讬谞讜 讗"谞 诪讬谉 讘砖讗讬谞讜 诪讬谞讜 讜诇讬讻讗 拽驻讬诇讗 专讜讗讬谉 讗讜转讜 驻讬' 讗诇讜 讛讗住讜专讬谉 讻讗讬诇讜 讛讜讗 讘爪诇 讗讜 拽驻诇讜讟 驻讬' 砖谞"讟 诪专讜讘讛: 讜拽住"讚 讚讚专讱 讞讜诪专讗 拽讗诪专 诇讛 讜诇讛讻讬 讗拽砖讬谞谉 诇讬讛 讚诇讬砖注专讬谞讛讜 讘转讘诇讬谉 讜驻诇驻诇讬谉 讚讞诪讬专' 讟驻讬 讜驻专讬拽 讚拽讬诐 诇讬' 诇专讘谞谉 砖讗讬谉 诇讱 讗讬住讜专 砖讬讛讗 谞"讟 讬讜转专 诪讘爪诇 讗讜 拽驻诇讜讟 讜讗谞谉 讛讗 拽讬讬诪讗 诇谉 讚讻讜诇讛讜 讘砖砖讬诐:



讙讬讚 讛谞砖讛 讘住' 驻讬' 诪砖讜诐 砖诪谞讜 砖诇 讙讬讚 讚讗诇讜 讙讬讚 注爪诪讜 讗讬谉 驻诇讬讟转讛 讗讜住专转 讻诇讜诐 讚讛讗 拽讬讬"诇 讗讬谉 讘讙讬讚讬谉 讘谞"讟 讻讚讗讬转讗 诇拽诪谉.



讻讞诇 讘住' 讬砖 讘住驻专讬诐 讻讞诇 讚诇讗 拽专注讬' 讜讘砖诇讬 讘讛讚讬 讘讬砖专讗.  讜谞专讗讛 诪谉 讛诇砖讜谉 讛讝讛 讚讻讬 拽专注 砖转讬 讜注专讘 讜讘砖诇讬 讘讛讚讬 讘讬砖专讗 讗驻讬诇讜 讘拽讚专讛 砖专讬. 讜讬砖 砖讞讜诇拽讬谉 讘讝讛 讻讚讻转讬讘谞讗 讘驻' 讻诇 讛讘砖专 诇讻讱 讗讜诪专讬诐 砖讗讬谉 讝讛 诇砖讜谉 讙诪' 讗诇讗 驻讬' 讚专讘讜讜转讗 讝"诇 讚驻住拽讜' 讘讙诪' 讜砖诐 驻专砖谞讜讛 讬驻讛.



讜讻讞诇 诪谉 讛诪谞讬谉 驻专砖"讬 讝"诇 诇驻讬 砖讘砖专 讛讻讞诇 讛讬转专 讙诪讜专 讛讜讗 讻讘讬砖专讗 砖讗讬谞讜 谞讗住专 诪讞诪转 讞诇讘 砖讘讜 讚讞诇讘 砖讞讜讟讛 诪讚专讘谞谉 讛讜讗 讜诇讗 讙讝专讜 讘讜 讗诇讗 讘讘砖专 讘注诇诪讗:



讗诪专 专' 讬爪讞拽 讜讻讞诇 注爪诪讛 讗住讜专 驻讬专砖"讬 讝"诇 诇驻讬 砖讛讞诇讘 砖讘讛 诪讜注讟 讻谞讙讚 讘砖专 砖讻谞讙讚讛 砖讬砖 讘讜 住' 讜诇驻讬讻讱 讛讜讗 诇讗 谞"讟 讘讘砖专 砖讘拽讚专讛 讗讘诇 讘砖专 砖讘拽讚专' 砖讛讜讗 诪专讜讘讛 谞转谉 讘讜 讛讟注诐 讜谞讗住专 诪砖讜诐 讘砖专 讘讞诇讘 讚专讘谞谉 驻讬' 诇驻讬专讜砖讜 砖讗讬谉 讛讞诇讘 砖讘讻讞诇 讻讞诇讘 讚注诇诪讗 讛谞讜驻诇 讘拽讚讬专讛 砖讬砖 讘讜 住' 砖讛讜讗 诪转讘讟诇 砖诐 诇讙诪专讬 讚讛讻讗 注"讬 砖讛讞诇讘 砖讘讻讞诇 讛讜讗 讻谞讜住 讘讙讜诪讜转 讗讬谞讜 诪转专讜拽谉 砖诐 诇讙诪专讬 讗注"驻 砖诪转驻砖讟 讘拽讚讬专讛 注讚 讚讘注讬谞谉 住' 讜谞"诪 砖讗诐 谞驻诇 诇拽讚讬专讛 讗讞专转 讗讜住专 驻讬' 讛诇砖讜谉 讛讝讛 诪讜讻讬讞 砖讗讬谞讜 诪诇砖讜谉 专讘 讬爪讞拽 注爪诪讜 讗诇讗 诇砖讜谉 讛讙诪' 讛讜讗 讜转讬诪讗 转讬驻讜拽 诇讬讛 讚谞"诪 诇讗住讜专 讛讻讞诇 注爪诪讜. 讜讬"诇 讚讛讛讬讗 驻砖讬讟讗 讻讬讜谉 砖讛讞诇讘 讻谞讜住 讘讙讜诪讜转讬讜 砖讗驻讬诇讜 转讬诪讗 砖讗讬谞讜 讻诇 讻讱 砖讬转谉 讘讜 讟注诐 诪"诪 讛专讬 讛讜讗 讘住讬住 诇讜. 讜讗"讗 诇讗讻诇讜 讘诇讗 讛讞诇讘 讛讻谞讜住 讘讜 砖谞注砖讛 讻讘专 讘砖专 讜讞诇讘. 注讜讚 讬"诇 讚讗讛"谞 讚谞驻拽讗 诪讬谞讬' 讗讬住讜专讗 砖注诇 讻讞诇 讘注爪诪讜. 讗诇讗 讘转诇诪讜讚讗 讘注讬 诇讜诪专 讚注"讻 谞驻拽讗 诇谉 诪讬谞讬讛 讛讗 谞诪讬 讜讻讚讗诪专 转诇诪讜讚讗 诇拽诪谉 讚讻讬讜谉 讚讗诪专 专讘 讬爪讞拽 讻讞诇 注爪诪讜 讗住讜专 砖讜讬讗 专讘谞谉 讻讞转讬讻转 谞讘诇讛 讻诇讜诪专 讚诇讗 住讙讬讗 讘诇讗"讛 砖讗"讗 诇讝讛 讘诇讗 讝讛 讜讛讬讬谞讜 诪讗讬 讚讗转讬讗 讘住诪讜讱 诇驻讬专讜砖讗. 讜讛诇砖讜谉 讛讛讜讗 诪讜讻讞 讻谉 讻讚讗诪专讬' 讻讬讜谉 讚讗诪专 专讘 讬爪讞拽 讜讻讜' 讜讛讜讗 讛诪讜讻讞 讙"讻 砖诇讗 讗诪专 专讘 讬爪讞拽 讛讗讬 谞"诪 讜讻讚驻专讬砖'.



讗诪专 专讘 讗砖讬 讻讬 讛讜讬谞讗 讘讬 专讘 讻讛谞讗 讗讬讘注讬讗 诇谉 讻讬 诪砖注专讬谞谉 讘讻讜诇讛 诪砖注专讬谞谉 讗讜 讘诪讗讬 讚谞驻拽 诪砖注专讬' 转诪讬讛讗 诪讬诇转讗 讗诪讗讬 诪讬讘注讬' 诇讛讜 讛讻讗 讟驻讬 诪讛讛讬讗 讚转谞谉 诇注讬诇 讙讘讬 讞转讬讻转 谞讘诇讛 讜讞转讬讻' 讚讙 讟诪讗 砖谞驻诇讛 诇转讜讱 拽讚专讛 砖讛专讜讟讘 讘谞"讟. 讜讗讬 诪砖讜诐 讚讻讞诇 讚专讘谞谉 讛讗 拽讬讬"诇 讘讻诇 讛砖注讜专讬谉 讚专讘谞谉 讻注讬谉 讚讗讜专讬讬转讗 转讬拽讜谉. 讜讬"诇 讚砖讗谞讬 讛讻讗 砖讗讬谉 讛讻讞诇 讻讜诇讜 讗住讜专 讗诇讗 讞诇讘 砖讘讜 讘诇讘讚 诪砖讗"讻 讘讛谞讛讜 讚讛转诐. 讜诇讛讻讬 拽住"讚 砖讚讬讬谞讜 砖谞砖注专 讘讗讜诪讚 讬驻讛 诪讗讬 讚谞驻讬拽 诪谉 讛讞诇讘 讜讗驻"讛 诪住拽讬' 讚讻讬讜谉 讚诇讗 讬讚注讬' 讘讜讚讗讬 诪讗讬 讚谞驻拽 诪讬谞讬讛 讜诇讗 讻诇 讛讻讞诇讬' 砖讜讬诐 讬砖 砖讞诇讘讜 诪讜注讟 讜讬砖 砖讞诇讘讜 诪专讜讘讛 诇讗 住讙讬' 讚谞砖注专 讗诇讗 讘讻讜诇讛 讻谞"诇.



讗诇讗 诪注转讛 谞驻诇 诇转讜讱 拽讚专讛 讗讞专转 诇讗 讬讗住讜专 讛诇砖讜谉 诪讜讻讬讞 讻驻专砖"讬 讝"诇 讚讛讗讬 讗诇讗 诪注转讛 拽讗讬 讗诪讗讬 讚讗诪专讬谞谉 讛砖转讗 讚讘讻讜诇讛 诪砖注专讬谞谉 诇讻讱 驻专砖"讬 讝"诇 讻讬讜谉 讚讗诪专转 砖诪砖注专讬谞谉 讻谞讙讚 讻讜诇讛 讘拽讚专讛 专讗砖讜谞' 讛专讬 讗转讛 讚谉 讗讜转讜 砖谞住讞讟 讻诇 讛讞诇讘 讘拽讚专讛 讜讗"讻 谞驻诇 诇转讜讱 拽讚专讛 讗讞专' 诇诪讛 讬讗住讜专 讛专讬 讘讟诇转讜 讜驻专讬拽 讻讬讜谉 讚讗专"讬 讜讻讞诇 注爪诪讜 讗住讜专 砖讜讬' 专讘谞谉 讜讻讜' 讻讬 讘转讞诇讛 拽讜讚诐 砖谞爪讟诪拽 讜谞住讞讟 谞讗住专 讛讻讞诇 讘讟注诐 砖拽讬讘诇 诪谉 讛讞诇讘 讻讚讗诪专讬' 讜讛拽砖讜 注诇讬讜 讚讗"讻 诇诪讛 讛讬讛 诪谉 讛诪谞讬谉 讘拽讚专讛 专讗砖讜谞讛 砖讛专讬 谞注砖讛 讘转讞讬诇转讜 讘砖专 讜讞诇讘. 讜注讜讚 讚讗"讻 讛讗 讚讬谞讗 讛讜讗 讜诪讗讬 砖讜讬' 专讘谞谉 讚拽讗诪专讜. 讜讛诐 讝"诇 驻讬' 讗祝 讻砖拽讘诇 讛讞诇讘 砖讘讻讞诇 讟注诪讜 砖诇 讘砖专 砖讘拽讚专' 砖讛讜讗 诪专讜讘讛 讻讚讗诪专讬谞谉 诇注讬诇 诇讗 拽讘诇 讘砖专 讛讻讞诇 讟注诐 讛讞诇讘 讛讝讛 讛讗住讜专 讻讬 讛讘砖专 砖讘拽讚专讛 住讬讬注 讻诪讜 砖住讬讬注 讛讜讗 诇讘砖专 砖讘拽讚专讛. 讗诇讗 讻讬讜谉 砖讛讞诇讘 讛讝讛 讻谞讜住 讘讙讜诪讜转讬讜 讜讗"讗 诇住讜讞讟讜 诇讗 住讙讬' 砖诇讗 讬讛讬讛 讗住讜专 讘讗讻讬诇讛 讛讜讗 注爪诪讜. 讗讘诇 讛讗 讛讜讗 讚拽砖讬' 诇讙诪' 诇诪讛 讗讜住专 讘拽讚专讛 讗讞专转 讻谞讙讚 讻讜诇讜 讜驻专拽讬' 讚砖讜专转 讛讚讬谉 砖诇讗 讬讗住讜专 讻讬讜谉 砖讛讜讗 注爪诪讜 诪讜转专 讘注爪诪讜. 讗诇讗 讚讻讬讜谉 砖讛讜讗 注爪诪讜 讗住讜专 讘讗讻讬诇讛 拽讜讚诐 砖谞驻诇 讘拽讚专讛 砖谞讬转: 诪讞讝讬 诇讛讜 诇注诇诪讗 讻讞转讬讻讛 讚讗住讜专讗. 讜诇讛讻讬 讛讞诪讬专讜 讘讬' 专讘谞谉 讜砖讜讬' 讻讞转讬讻转 谞讘诇讛 讜谞讻讜谉 讛讜讗 讗诇讗 讚拽砖讬讗 诇讬 讚谞讛讬 讚讻砖讛讜讗 讘拽讚专讛 讗讬谉 讘砖专 讛讻讞诇 谞讗住专 诪驻谞讬 砖讗专 讛讘砖专 砖诪住讬讬注讜. 讛讗 谞讗住专 诪谉 讛讚讬谉 讻砖讬爪讟谞谉 讛拽讚专讛. 讜诇讗 诪砖诪注 诪诇砖讜谉 讛讙诪' 讚转讛讗 讞讬讬讘讬谉 诇住诇拽谞讜 诪砖诐 讻砖讬爪讟谞谉. 讜讬"诇 讚拽讬诐 诇讛讜 诇专讘谞谉 砖讗注"驻 砖诇讗 谞住讞讟 诇讙诪专讬 讘拽讚专讛 专讗砖讜谞讛 讚诪"诪 诇讗 谞砖讗专 讘讜 讻诇 讻讱 砖讬讛讗 谞"讟 讘讘砖专 讛讻讞诇. 讜诪讬讛讜 讛讗 讜讚讗讬 拽砖讬讗 诪讗讬 驻专讻讬谞谉 讗诇讗 诪注转讛 讜驻讬专砖"讬 讝"诇 讚拽讜砖讬谉 诇驻讬 砖讻讘专 讚谞讜 讗讜转讜 砖谞住讞讟 讻讜诇讜 讘拽讚专讛 专讗砖讜谞讛 讚讛讗 诇讗 拽讗诪专 诇注讬诇 讚诪砖注专讬谞谉 讘讻讜诇讛 诪砖讜诐 讚谞驻拽 讻讜诇讛 讛转诐 讗诇讗 诪砖讜诐 讚诇讗 讬讚注讬 诪讗讬 讚谞驻讬拽 诪讬谞讬讛 讜诪讬讛讜 拽讬诐 诇谉 讚诇讗 谞驻讬拽 讻讜诇讬' 讘拽讚专讛 专讗砖讜谞讛 讜诇讻讱 谞注砖讛 讛讻讞诇 注爪诪讜 讗住讜专 讻讘砖讛 讘讞诇讘. 诇讻讱 驻讬专砖讜 讘转讜 讚讛讗讬 讗诇讗 诪注转讛 讗讚诇注讬诇 拽讗讬 注诇 诪讗讬 讚讗诪专讬谞谉 讜讻讞诇 诪谉 讛诪谞讬谉 砖讗谞讜 讚谞讬谉 讛讘砖专 砖注诇 讻讞诇 讻讘砖专 砖诇 讛讬转专 诇讘讟诇 讗转 讛讞诇讘 砖讘讜 讻砖讗专 讘砖专 砖讘拽讚专讛. 讜诇讛讻讬 驻专讻讬谞谉 讗诇讗 诪注转讛 谞驻诇 诇转讜讱 拽讚专讛 讗讞专转 谞诪讬 诇讗 讬讗住讜专 讻谞讙讚 讻讜诇讜. 讜驻专拽讬' 讻讚驻专讬砖谞讜 诇注讬诇 讻讬讜谉 讚讗诪专 专' 讬爪讞拽 砖讬讛讗 讗住讜专 诇讗 住讙讬' 砖诇讗 讬讗住讜专. 讗诇讗 讛驻讬' 讛讝讛 讚讞讜拽 诇驻讬 诇砖讜谉 讛讙诪' 砖讛专讞讬拽讜 讛拽讜砖讬' 讛讝讗转 注"讻 讜诇讗 驻专砖讛 诇注讬诇 讘讚讜讻转讬' 诇讻讱 谞专讗讛 诇讜诪专 砖讻讘专 讗诪专谞讜 讚诪砖讜专转 讛讚讬谉 讗讬谉 讘砖专 讛讻讞诇 谞讗住专: 讜诇讗 注讜讚 讗诇讗 讚专讗讜讬 讛讬讛 诇讜诪专 砖讗祝 讛讞诇讘 谞住讞讟 诇讙诪专讬 讻讞诇讘 讚注诇诪讗 讛谞讜驻诇 诇拽讚专讛 讜诇讗 讛讜讛 诇谉 诇讗讞诪讜专讬 讟驻讬 讻讬讜谉 讚讞诇讘 砖讞讜讟讛 讚专讘谞谉. 讜讗驻讬' 讛讬讬谞讜 诪讞诪讬专讬谉 讘讞诇讘 注爪诪讜 讗讬谉 诇讛讞诪讬专 讻诇讜诐 讘讘砖专 砖讛专讬 诇讗 拽讬讘诇 讛讟注诐 讛讞诇讘 讛讝讛 讻诇诇 讗驻讬' 讞讜抓 诇拽讚专讛 讻诪讜 砖讗诪专转讬. 讜讗讬谉 讻诇 讞讜诪专转 讗诇讜 讗诇讗 砖讞讻诪讬诐 注砖讜 讞讬讝讜拽 讘砖诇 讚讘专讬讛诐 诪驻谞讬 诪专讗讬转 注讬谉 砖谞专讗讛 诇讛诐 砖谞砖讗专 讻讗谉 讞诇讘: 讛诇讻讱 讘砖诇诪讗 讗诇讜 砖讬注专讻讜 讘诪讗讬 讚谞驻拽 诪讬谞讬' 讘讗讜诪讚 讬驻讛 讬砖 讻讗谉 诇讞讜砖 诇诪专讗讬转 讛注讬谉: 讗讘诇 讻砖讛谉 专讜讗讬谉 砖讬砖注专谞讜 讘拽讚专讛 专讗砖讜谞讛 讻谞讙讚 讻讜诇讜 诇讗 谞砖讗专 讻讗谉 讗驻讬' 诪专讗讬转 讛注讬谉. 讜驻专拽讬' 讚讗"讗 诇讝讛 讘诇讗 讝讛 讜讻讬讜谉 砖讛讞诪专谞讜 讘讻讞诇 注爪诪讜 诇讗住专讜 诇讗 讗驻砖专 砖诇讗 谞讞诪讬专 讘讜 讘拽讚专讛 讗讞专转 讜讻讚驻讬专砖谞讗 诇注讬诇 讻谞"诇. 讜讘诪拽讜诐 讗讞专 讛讗专讻转讬 讘砖诪讜注讛 讝讜 讗讘诇 讝讜 转专讜诪转 讻诇 讛讚讘专讬诐.



诇诪讬诪专讗 讚讬讛讬讘 讟注诪讗 讜讻讜' 讜讛讗 讚诇讗 讗讜拽诪讬 讘讘讬爪' 砖谞讟专驻讛 注诐 讘讬爪讬诐 讗讞专讜转 诪砖讜诐 讚讘讬爪' 讘住' 诪砖诪注 砖讛讜讗 讘注讬谉 讚讜诪讬讗 讚讙讬讚 讜讻讞诇 讚谞拽讟 讘讛讚讬 讜诇讗 讗讜拽诪讬 讘砖谞转注专讘讛 注诐 讘爪讬诐 讗讞专讜转. 诪砖讜诐 讚讻讬讜谉 讚诇讗讜 讘专讬讛 讛讜讗 讜诇讗 讚讘专 砖讘诪谞讬谉 讻讚诪讜讻讞 讘驻"拽 讚讘讬爪讛 讛"诇 讬讘砖 讘讬讘砖 讚讗驻讬' 诪讚专讘谞谉 讘讟诇 讞讚 讘转专讬 讜讻讚讗诪专讬谞谉 讘讝讘讞讬诐 讗诪专 专讘谞谉 讘专讜讘讗 讜诇讛讻讬 讗讜拽诪讬讛 诇注谞讬谉 驻诇讬讟转讛 讜驻专拽讬' 讚讛讘"注 讘讘讬爪转 讗驻专讜讞. 驻讬' 讗驻专讜讞 诪诪砖 讗讬 砖讬砖 讘讛 讟讬驻转 讚诐 讜诪讚诇讗 讗讜拽讬诪谞讗 讘拽诇讬驻讜转 砖诪注讬 讚诇讬讻讗 讛驻专砖讛 讘讬谞讬讬讛讜 讜讻谉 讘讚讬谉 砖讛专讬 讗讬谉 讛讛讬转专 讛讝讛 讗诇讗 诪砖讜诐 讚诪讬讗 讚讘讬注讬 讜诇讗 讻诇讜诐 讛讜讗. 讗讘诇 讘转讜住驻转' 诪讞诇拽 讘讬谞讬讛诐 讜讛讬讬谞讜 讚诇讗 驻砖讬讟' 讛讙诪' 砖诇谞讜 讚诇讗 诪讞诇拽 诇讗 诇注谞讬谉 驻诇讬讟转 讘讬爪讬' 讟诪讗讜转 诇讛转讬专讗 讜诇讗 诇注谞讬谉 讘讬爪转 讗驻专讜讞 讜诇讗讬住讜专讗. 诪讚谞拽讟讜讛 讘讙诪专讗 住转诐 讜讛讛讬讗 讚转讜住驻转讗 诪砖讘砖转' 讛讬讗 诇驻讬 讙诪' 讚讬诇谉.





讛诪讗讬专讬

讻讘专 讘讬讗专谞讜 砖讛诪诇讬讞 讛专讬 讛讜讗 讻专讜转讞 砖诇 爪诇讬 讜讬专讱 砖谞诪诇讞 注诐 砖讜诪谉 讛讙讬讚 讜讛拽谞讜拽谞讜转 拽讜诇祝 讜讗讜讻诇 讛讗 讘砖讗专 讛讞诇讘讬诐 讜讘讘砖专 砖诪谉 讗住讜专 诪驻谞讬 砖讛诐 诪驻注驻注讬诐 讜诪"诪 讻讘讜砖 讘讞讜诪抓 讜转讘诇讬谉 讛专讬 讛讜讗 转讘砖讬诇 讜讬砖 讞讜讻讻讬诐 诇讛拽诇 讜诇讜诪专 砖讛诪诇讬讞讛 讗讬谞讛 诪驻注驻注转 讜讗祝 讘砖讗专 讛讞诇讘讬诐 讜讘讘砖专 砖诪谉 拽讜诇祝 讜讛讚讘专讬诐 讝专讬诐 讗讚专讘讛 诪驻注驻注 讬讜转专 诪谉 讛爪诇讬 注诇 讬讚讬 诪讬讞诇 讛讬讜爪讗 诪砖诐 砖讛讜讗 讻注讬谉 专讜讟讘 讜讗诐 诇讗 讻谉 讛讬讗讱 讛讬讛 专讘讬谞讗 讗讜住专 讘砖诪讜注讛 讝讜 专"诇 讘讛谞讛讜 讗讟诪讗转讗 讜讻讜' 诪讞诪转 砖讛讬讛 住讜讘专 讚诪诇讬讞 讻专讜转讞 讚诪讘讜砖诇 讜讻讬 注诇讛 注诇 讚注转讜 诇讛讬讜转 讞讜诐 讛诪诇讬讞讛 讻讞讜诐 讛讘砖讜诇 讗诇讗 砖讛讬讛 住讘讜专 砖注诇 讬讚讬 讛爪讬专 讜讘诪讬讞诇 讬讛讗 讛讜诇讱 讜谞讘诇注 讘讘砖讜诇:



讻砖诪砖注专讬谉 砖讬注讜专 讝讛 砖诇 砖砖讬诐 诪爪专驻讬谉 讘讝讛 讛讘砖专 讜讛专讜讟讘 讜讚拽讚讜拽讬 讛讘砖专 砖讘讛 讜讛讜讗 讛谞拽专讗 拽讬驻讛 讜诪讛 砖讘诇注讛 讛拽讚专讛 诪谉 讛专讜讟讘 诪砖注讛 砖谞驻诇 砖诐 讛讗讬住讜专 讗讘诇 讞专住讬 讛拽讚专讛 讗讬谉 诪爪讟专驻讬谉 讘讻讱 讜讝讛讜 砖讗诪专讜 讻讗谉 讘专讜讟讘 讜讘拽讬驻讛 讜讘讞转讬讻讜转 讜讘拽讚专讛 讗讬讻讗 讚讗诪专讬 讘拽讚专讛 注爪诪讛 讜讗讬讻讗 讚讗诪专讬 讘诪讗讬 讚讘诇注讛 拽讚专讛 讻讙讜谉 砖诇讗 谞讜讚注 砖讬注讜专 讛讗讬住讜专 砖谞驻诇 砖诪砖注专讬诐 讛讗讬住讜专 讻诪讜 砖讛讜讗 注讻砖讬讜 讻砖讘讗 诇驻谞讬谞讜 讜诪砖注专讬谉 诪讛 砖讘诇注讛 讛拽讚专讛 诪砖注转 谞驻讬诇讛 注讚 注讻砖讬讜 讜讛诇讻讛 讻诇讬砖谞讗 讘转专讗 讜诪"诪 讙讚讜诇讬 讛专讘谞讬诐 讚讜讞讬诐 讗转 砖转讬讛谉 讛诇砖讜谉 讛专讗砖讜谉 诪驻谞讬 讛讗讞专讜谉 讜讛讗讞专讜谉 诪诪讛 砖谞讗诪专 诇诪讟讛 讗讟讜 讚讛讬转专讗 讘诇注 讚讗讬住讜专讗 诇讗 讘诇注 砖讛诐 诪驻专砖讬诐 讛讛讜讗 讝讬转讗 讚转专讘讗 讚谞驻诇 诇讚讬拽讜诇讗 讚讘讬砖专讗 专"诇 拽诇讞转 砖讬砖 讘转讜讻讛 转讘砖讬诇 住讘专 专讘 讗砖讬 诇砖注讜专讛 讘诪讗讬 讚讘诇注 讚讬拽讜诇讗 诇讚讜谉 讻诇 诪讛 砖讘诇注 讛拽诇讞转 诪砖注讛 砖谞驻诇 讛讗讬住讜专 讜讗讬诇讱 讻讗诇讜 讛讜讗 注讻砖讬讜 讘注讬谉 讜砖诇讗 诇砖注专 讗转 讛讗讬住讜专 讗诇讗 讻诪讜 砖讛讜讗 注讻砖讬讜 诪爪讜诪拽 诇驻谞讬谞讜 讜讗诪专讜 诇讜 讗讟讜 讚讛讬转专讗 讘诇注 讚讗讬住讜专讗 诇讗 讘诇注 讻诇讜诪专 砖讗祝 讛讗讬住讜专 谞爪讟诪拽 讜讛讬讛 讘讜 诪砖注转 谞驻讬诇讛 砖讬注讜专 讙讚讜诇 诪砖诇 注讻砖讬讜 讗诇讗 砖诪砖注专讬谉 讗转 讛讻诇 讻诪讜 砖讛讜讗 注讻砖讬讜 讜诪转讜讱 讻讱 驻住拽讜 砖讗讬谉 诪爪专驻讬谉 讘讝讛 诇讗 讞专住讬 讛拽讚专讛 讜诇讗 诪讛 砖讘诇注讛 讛拽讚专讛 砖讛专讬 讗祝 讛讗讬住讜专 谞转诪注讟 讗诇讗 诪砖注专讬谉 讗讜转讜 讻驻讬 诪讛 砖讛讜讗 讘砖注讛 砖讘讗 诇驻谞讬谞讜 讜专讜讗讬谉 砖讬注讜专 讛讗讬住讜专 讜砖注讜专 讛专讜讟讘 讜讛拽讬驻讛 讜讞转讬讻讜转 讜讻谉 注拽专 讜讗谞讬 讗讜诪专 诇砖讟转诐 砖讗讬谉 诇讜诪专 讻谉 讗诇讗 讘讗讬住讜专 讛谞讬诪讜讞 砖讬砖 诇讜诪专 讻砖诐 砖谞转诪注讟 讛专讜讟讘 讻讱 谞转诪注讟 讛讗讬住讜专 诇驻讬 讞砖讘讜谉 讜诪"诪 讗诐 谞转讘专专 诇谞讜 砖讬注讜专 讛讗讬住讜专 讻诪讛 讛讬讛 讘砖注讛 砖谞驻诇 诇拽讚专讛 讜讻谉 讘讗讬住讜专 砖讗讬谞讜 谞讬诪讜讞 讻讙讜谉 讘砖专 讗诇讗 砖讛讜讗 驻讜诇讟 诪砖注专讬谉 讘讻诇 诪讛 砖讘诇注讛 讛拽讚专讛 诪砖注讛 砖谞驻诇 讛讗讬住讜专 讜讗讬诇讱 讗诇讗 砖讞专住讬 讛拽讚专讛 诇讚讘专讬 讛讻诇 讗讬谉 诪讜注讬诇讬谉 讻诇诇 诇讛爪讟专祝 诇讛讬转专 讜讗祝 讘注谞讬谉 讛讛讜讗 讝讬转讗 讚转专讘讗 讜讻讜' 讬砖 诇谞讜 讘讛 驻讬专讜砖 讗讞专 讻诪讜 砖讬转讘讗专:



讜诪"诪 讞讻诪讬 讛讗讞专讜谞讬诐 诪讜专讬诐 讜讘讗讬谉 讗祝 讘讗讬住讜专 砖讗讬谞讜 谞讬诪讜讞 砖讗讬谉 诪爪专驻讬谉 讘讛讬转专讜 诪讛 砖讘诇注讛 讛拽讚专讛 砖诪讗讞专 砖讗讬谉 注讻砖讬讜 砖砖讬诐 讻谞讙讚 讻诇 讛讗讬住讜专 讗注"驻 砖讛讬讛 讘讜 砖砖讬诐 讘砖注转 讛谞驻讬诇讛 讛专讬 讻砖谞转诪注讟 讛讛讬转专 讞讜讝专 讛讗讬住讜专 讜讗讜住专讜 讻讗诇讜 谞驻诇 讘讜 注讻砖讬讜 讜诪讘讬讗讬诐 专讗讬讛 诪诪讛 砖讗诪专讜 讘诪住讻转 转专讜诪讜转 驻"讛 诪"讟 住讗讛 转专讜诪讛 砖谞驻诇讛 诇诪讗讛 讟讞谞谉 讜驻讞转讜 讻砖诐 砖驻讞转讜 讞讜诇讬谉 讻讱 驻讞转讛 转专讜诪讛 讛讗 讗诐 诇讗 驻讞转讛 转专讜诪讛 讜驻讞转讜 讞讜诇讬谉 讗住讜专 讜诪"诪 谞专讗讛 诇讬 砖讗讬谉 讝讜 专讗讬讛 砖讛转专讜诪讛 讛专讬 讛讬讗 讘注讬谉 讗诇讗 砖诇讗 谞讜讚注 诪拽讜诪讛 讗讘诇 讗讬住讜专 讝讛 砖讗讬谉 讘讜 讗诇讗 讗讬住讜专 驻诇讬讟讛 讻讘专 驻诇讟 讛专讘讛 诪谉 讛讗讬住讜专 讘砖注讛 砖讛讬讛 砖诐 砖砖讬诐 讜讻砖谞转诪注讟 讛专讜讟讘 讻讘专 谞讞诇砖 讻讞 讛驻诇讬讟讛 讜讬砖 诇砖注专讜 讘诪讛 砖讛讬讛 砖诐 讘砖注讛 砖谞驻诇 讜诪"诪 专讗讜讬 诇讛讞诪讬专 讘讚讘专 讜讗祝 讛讙讚讜诇讬 讛诪讞讘专讬诐 驻专砖讜 诪讗讬 讚讘诇注讛 拽讚专讛 砖注讜诪讚 讘讚驻谞讬 讛拽讚专讛 讗讘诇 讛讘诇讜注 诇讗 讜诪注转讛 爪专讬讱 诇讛讝讛专 砖诇讗 讬讟讜诇 诪谉 讛讛讬转专 讘注讜讚谞讜 讞诐 讻诇 讝诪谉 砖讞转讬讻转 讛讗讬住讜专 谞讻专转 讘转讜讻讜 砖诇讗 讬讞讝讜专 讗转 讛讗讬住讜专 讜讬讗住讜专 讗转 讛讛讬转专 砖谞转诪注讟 讜诪诪讛 砖谞诪砖讱 讗诇 讝讛 讛讜讗 砖讗诐 谞驻诇讛 讞转讬讻讛 砖讬砖 讘讛 讞诇讘 讗讜 砖讜诪谉 砖诇 讙讬讚 讛谞砖讛 诇拽讚专讛 讜讛讬讛 讘拽讚专讛 讘讻讚讬 诇讘讟诇 讻诇 讞诇讘 砖讘讞转讬讻讛 爪专讬讱 诇讬讝讛专 砖诇讗 讬住讬专 讞转讬讻讛 讝讜 注诐 讞诇讘讛 诪谉 讛拽讚专讛 讘注讜讚 砖讛讬讗 讞诪讛 砖讛专讬 讻砖讬讜爪讗讛 诪谉 讛拽讚专讛 转砖讗专 讞转讬讻讛 讝讜 讞诪讛 讜讬转注讜专专 讞诇讘 砖讘讛 诇讗住讜专 讗转 讙讜祝 讛讞转讬讻讛 讛讜讗讬诇 讜讗讬谉 讘讘砖专 砖讘讞转讬讻讛 讝讜 砖砖讬诐 讻谞讙讚 讛讞诇讘 讜讗诐 讛讞讝讬专讛 讘讚讬注讘讚 讜砖诇讗 讘讻讜谞转 讘讟讜诇 讞讝专 诇讛讬转专讜 讗诇讗 讗诐 讻谉 讛讜讗 诪讘砖专 讘讞诇讘 诪"诪 诇注谞讬谉 诪讗讬 讚讘诇注讛 拽讚专讛 讙讚讜诇讬 讛诪驻专砖讬诐 驻专砖讜 讘讛 讻讙讜谉 砖谞驻诇 讻讝讬转 讞诇讘 诇转讜讱 砖砖讬诐 砖诇 讛讬转专 讜谞诪讜讞 讗讜转讜 讻讝讬转 讜讞讝专 诇讞爪讬 讝讬转 讜讻谉 诇讗 谞诪爪讗 注讻砖讬讜 讘拽讚专讛 讗诇讗 砖诇砖讬诐 讝讬转讬诐 讗讬谉 讗讜诪专讬谉 砖讛讞诇讘 诇讗 谞讬诪讜讞 讘讬讞讚 注诐 讘诇讬注转 讛拽讚专讛 讗诇讗 砖讛拽讚专讛 讘诇注讛 转讞诇讛 讜谞砖讗专 讻讝讬转 讘驻讞讜转 诪砖砖讬诐 讜讗住专 讗诇讗 讗讜诪专讬诐 砖诪讬讞讜讬讛 砖诇 讝讬转 讜讘诇讬注转 讛拽讚专讛 讛讻诇 讛讬讛 讘讬讞讚 讜诇讗 讛讬讛 讛讞诇讘 诇注讜诇诐 讘驻讞讜转 诪砖砖讬诐:



讝讛 砖讘讬讗专谞讜 砖讗讬谉 讞专住讬 讛拽讚专讛 讘讻诇诇 讛砖讬注讜专 讚讜拽讗 诇拽讜诇讗 讗讘诇 讻诇 砖讛讜讗 讞讜诪专讗 讻讙讜谉 砖讘砖诇 转讘砖讬诇 砖诇 讛讬转专 讘拽讚专讛 砖诇 讗讬住讜专 讗讜 砖诇 讘砖专 讘拽讚专讛 讞讜诇讘转 讗讜 讘讛驻讱 爪专讬讱 砖讬讛讗 讘转讘砖讬诇 讻砖讬注讜专 讻诇 讛拽讚专讛 讜诪"诪 诇讚注转 讙讚讜诇讬 讛诪驻专砖讬诐 讜讙讗讜谞讬 住驻专讚 讛讜讗讬诇 讜讛拽讚专讛 讞讜讝专转 诇讛讻砖专 注诇 讬讚讬 诇讬讘讜谉 讗讬谉 爪专讬讱 讗诇讗 诇砖注专 讘诪讛 砖驻诇讟讛 讘讗讜诪讚 讬驻讛:



讗祝 讝讛 砖讗诪专谞讜 砖讗讬谉 讗讬住讜专 讗诇讗 讘讻讚讬 砖讬转谉 讛讗讬住讜专 讟注诐 讘专讜讟讘 讜讘拽讬驻讛 讜讘讞转讬讻讜转 诇讗 住讜祝 讚讘专 讘砖讛讙讬住 讗转 讛拽讚专讛 讗讜 谞讬注专 讜讻住讛 注讚 砖讞转讬讻转 讛讗讬住讜专 谞转讻住讬转 讘专讜讟讘 讗讜 砖讘专转讬讞转 讛拽讚专讛 谞转驻砖讟 讛讗讬住讜专 讘讻诇 讛拽讚专讛 讜讘讻诇 诪讛 砖讘讛 讗诇讗 讗驻讬' 谞讚讘拽 讛讗讬住讜专 注诇 讞转讬讻讛 讗讞转 诪讞转讬讻讜转 讛讛讬转专 砖讘转讘砖讬诇 讜谞讘诇注 讘讛 诇驻讬 砖谞诪爪讗转 讛讞转讬讻讛 讗住讜专讛 诇讚注转 拽爪转 讜讻讙讜谉 砖诇讗 谞讬注专 讜诇讗 讻住讛 讻诪讜 砖讬转讘讗专 讻诇 砖讛讻谞讬住讛 讘专讜讟讘 讗讞专 讻谉 讛转讘砖讬诇 诪讜转专 讜讗讬谉 爪专讬讱 诇砖讬注讜专 砖砖讬诐 讘讻讚讬 讻诇 讛讞转讬讻讛 讗诇讗 讘讻讚讬 讛讗讬住讜专 砖讗讬谉 讗讜诪专讬谉 讞转讬讻讛 注爪诪讛 谞注砖讬转 谞讘诇讛 讗诇讗 讘讘砖专 讘讞诇讘 讜讙讚讜诇讬 讛专讘谞讬诐 讗讜住专讬谉 讜驻讜住拽讬谉 讞转讬讻讛 注爪诪讛 谞注砖讛 谞讘诇讛 讗祝 讘砖讗专 讗讬住讜专讬谉 讜诇讗 谞注谞讜 讜讻谉 讬砖 诪拽讬诇讬谉 诇讜诪专 砖讻诇 砖讛讞转讬讻讛 砖谞驻诇 讘讛 讛讗讬住讜专 注讜诪讚转 讗祝 诪拽爪转讛 讛转讞转讜谉 讘专讜讟讘 讻讚讬 讛讜讗 讻诪讬 砖讻诇讛 讘转讜讱 讛专讜讟讘 讜讗讬谉 谞专讗讛 讻谉 讜讚讘专 讝讛 诪转讘讗专 讘驻专拽 讻诇 讛讘砖专 拽"讞 讗' 讘注"讛:



讛注爪诪讜转 讜讚讘专讬诐 砖讗讬谞诐 专讗讜讬讬诐 诇讗讻讬诇讛 讗诐 诪爪讟专驻讬谉 注诐 砖讗专 讛讚讘专讬诐 讛谉 诇讗讬住讜专 讛谉 诇讛讬转专 谞讞诇拽讜 讘讜 讛诪驻专砖讬诐 诇砖诇砖 讚讬注讜转 讬砖 诪讬 砖讗讜诪专 砖讛注爪诪讜转 谞讞砖讘讬诐 讜诪爪讟专驻讬诐 讗诐 讘讗讬住讜专 讗诐 讘讛讬转专 砖讗诐 讬砖 讘讗讬住讜专 注爪诐 爪专讬讱 砖砖讬诐 讻谞讙讚 讻诇讜 讜讗诐 讬砖 讘讛讬转专 注爪诪讜转 诪爪讟专驻讬谉 诇讛注诇讜转 讛讗讬住讜专 讜谞转讘讗专 诇讛诐 讚讘专 讝讛 诪砖诪讜注转 讝专讜注 讘砖诇讛 讛讗诪讜专讛 诇诪讟讛 砖讗诪专讜 讘讛 讘砖专 讜注爪诐 讘讛讚讬 讘砖专 讜注爪诐 诪砖注专讬谞谉 讜讬砖 诪讬 砖讗讜诪专 砖讛注爪诪讜转 砖讘讛讬转专 诪爪讟专驻讬谉 诇讛注诇讜转 讗讬住讜专 讗讘诇 注爪诪讜转 讛讗讬住讜专 讗讬谉 谞讞砖讘讬诐 讻诇诇 讜讬砖 诪讬 砖讗讜诪专 砖讗祝 注爪诪转 讛讗讬住讜专 诪爪讟专驻讬谉 注诐 讛讛讬转专 诇讛注诇讜转 讘砖专 讛讗讬住讜专 讜讻讱 讛讬讗 专诪讜讝讛 讘转诇诪讜讚 讛诪注专讘 讘诪住讻转 转专讜诪讜转 驻专拽 住讗讛 转专讜诪讛 讘拽诇讬驻讬谉 砖诇 讗讬住讜专 砖诪爪讟专驻讬谉 注诐 讛讛讬转专 诇讘讟诇 讛讗讬住讜专 讜诪"诪 诪讜讞 砖讘转讜讻诐 讜讚讗讬 诪爪讟专祝 讛讜讗 注诐 讛讗讬住讜专 讜讚注转讬 谞讜讟讛 诇讛讞诪讬专 讻讚注转 专讗砖讜谉 讛讜讗讬诇 讜讘转诇诪讜讚 砖诇谞讜 谞讝讻专讛 讻谉 讜讻谉 砖讗讬谉 讛注爪诪讜转 讚讜诪讬谉 诇拽诇讬驻讬谉 砖讛注爪诪讜转 讬砖 讘讛谉 拽爪转 讟注诐 诪讛 砖讗讬谉 讻谉 讘拽诇讬驻讬谉 讜诪"诪 讙讚讜诇讬 讛讚讜专 谞讜讟讬诐 诇讚注转 讝讛 讛讗讞专讜谉 讜诪驻专砖讬诐 砖诇讗 谞讗诪专 讘砖专 讜注爪诐 讘讛讚讬 讘砖专 讜注爪诐 讗诇讗 讚专讱 讗住诪讻转讗 诇砖讬注讜专 砖砖讬诐:



砖讬注讜专 砖砖讬诐 讝讛 砖讛讝讻专谞讜 讘专讜讘 讛讚讘专讬诐 爪专讬讱 砖砖讬诐 诇讘讚 讞诇拽 讛讗讬住讜专 讜讻谉 讛讚讬谉 讘讙讬讚 讛谞砖讛 砖谞诪讜讞 诇砖诐 砖讛讜讗 讘砖砖讬诐 砖诇 讛讬转专 讻谞讙讚 讛讙讬讚 讜讻谉 讘砖讜诪谉 讛讙讬讚 讗讜 讘拽谞讜拽谞讜转 砖讘讜 讗讘诇 讻讞诇 讜讛讜讗 诇砖讚 讛砖诪谉 砖讛讜讗 讟注讜谉 拽专讬注讛 讜讟讬讞讛 讘讻讜转诇 诇讛讜爪讬讗 讗转 讛讞诇讘 砖讘讜 讻诪讜 砖讬转讘讗专 讗诐 谞转讘砖诇 讘拽讚专讛 砖诇 讘砖专 讘诇讗 拽专讬注讛 讜讟讬讞讛 讗讬谞讜 爪专讬讱 讗诇讗 诇讞诪砖讬诐 讜转砖注 讜砖讬讛讗 讛讜讗 诪砖诇讬诐 诇砖砖讬诐 诪转讜讱 砖讙讜驻讜 砖诇 讻讞诇 讘砖专 讛讜讗 讛专讬 讛讜讗 诪爪讟专祝 注诐 讛讛讬转专 讜讻讞诇 注爪诪讜 讗住讜专 讜讗诐 谞驻诇 诇拽讚专讛 讗讞专转 讛专讬 讛讜讗 讗讜住专 砖诪讗 注讚讬谉 诇讗 谞驻诇讟 讻诇 讛讞诇讘 诪诪谞讜 讜讗讬谉 讬讜讚注讬谉 讻诪讛 谞砖讗专 讘讜 讜讗讜住专 讗转 讛拽讚专讛 讛砖谞讬讛 讙诐 讻谉 注讚 砖讬讛讗 讘讛 讞诪砖讬诐 讜转砖注 讻谞讙讚 讻诇讜 讜讻谉 讻诇 讗讬住讜专 砖谞驻诇 诇拽讚专讛 讜讛讻讬专讜讛讜 讜讝专拽讜讛讜 讜讛讜转专 讛砖讗专 讘砖砖讬诐 讗诐 谞驻诇 注讜讚 诇拽讚专讛 讗讞专转 讗住专讛 讜讘讻讞诇 诪讬讛讗 讗诐 讗讬谉 讘专讗砖讜谞讛 讞诪砖讬诐 讜转砖注 讻谞讙讚讜 砖谞讗住专 讛讻诇 讬专讗讛 诇讙讚讜诇讬 讛讚讜专 砖讛讻讞诇 注爪诪讜 谞注砖讛 谞讘诇讛 砖讛专讬 讛讜讗 讻讘砖专 讘讞诇讘 砖讻诇诐 诪讜讚讬诐 讘讜 砖谞注砖讛 讛讻诇 讻谞讘诇讛 讜诪转讜讱 讻讱 爪专讬讱 砖砖讬诐 讜讗讬谉 讻讞诇 诪谉 讛诪谞讬谉 讜讻谉 讬砖 爪讚讚讬谉 砖讗祝 讘讻讞诇 讗谞讜 诪爪专讬讻讬谉 砖砖讬诐 讜砖讗讬谉 讻讞诇 诪谉 讛诪谞讬谉 讜讛讜讗 砖讗诐 谞驻诇 诇转讜讱 讬讜专讛 砖诇 讞诇讘 爪专讬讱 砖讬讛讗 砖砖讬诐 讘讞诇讘 砖讗讬谉 讛讞诇讘 谞讜讚注 讘讜 讻诇 讻讱 砖谞讗诪专 砖讬爪讟专祝 诇讘讟诇 讘砖专 讛讻讞诇 注爪诪讜 讜住讘专讗 讝讜 谞诪砖讻转 诇诪讛 砖讘讬讗专谞讜 砖讟注诐 讝讛 讛讜讗 诪驻谞讬 砖讙讜驻讜 砖诇 讻讞诇 讘砖专:



讻讘专 讘讬讗专谞讜 砖讻砖诪砖注专讬谉 讛讗讬住讜专 讗讬谉 诪砖注专讬谉 讘讗讜诪讚 诪讛 砖驻诇讟 讗诇讗 讘讻诇 讛讗讬住讜专 讜讗驻讬' 讘讗讬住讜专 讞讻诪讬诐 讻讙讜谉 讻讞诇 讗谞讜 讗讜诪专讬谉 讻谉 讜讙讚讜诇讬 讛诪驻专砖讬诐 讻转讘讜 砖诇讗 谞讗诪专 讻谉 讗诇讗 讘讗讬住讜专 砖讛讜讗 讗住讜专 诪爪讚 注爪诪讜 讜砖讗讬谞讜 讘讗 诇讬讚讬 讛讬转专 讻诪讜 砖讘讬讗专谞讜 讗讘诇 讚讘专 砖诪讜转专 诪爪讚 注爪诪讜 讗诇讗 砖讘诇讬注转讜 讙讜专诪转 诇讗讬住讜专 讝讛 讜讛讜讗 讞讜讝专 讜讘讗 诇讬讚讬 讛讬转专 讻讙讜谉 讻祝 讞讜诇讘转 讘拽讚专讛 砖诇 讘砖专 砖讘讗讛 诇讬讚讬 讛讬转专 讘讛讙注诇讛 讜讻谉 讞转讬讻转 讘砖专 砖诇讗 谞诪诇讞讛 讜诇讗 讛讜讻砖专讛 诪讚诪讛 讘诪诇讞讛 注诇 讞转讬讻讛 诪诇讜讞讛 讗讞专 砖讗讜转讛 讞转讬讻讛 砖讛讬转讛 诪诇讜讞讛 讘讗讛 诇讬讚讬 讛讬转专 讘诪诇讬讞讛 讗讬谉 诪砖注专讬谉 讗诇讗 讘诪讛 砖讬爪讗 诪诪谞讛 讜讗注"驻 砖讗讬谉 讗谞讜 讬讜讚注讬谉 讗讜诪讚讬谉 讗讜转讛 讘讗讜诪讚 讬驻讛 讜讛讬讗讱 讗转讛 诪砖注专 讘讻诇讜 讜讛专讬 讗转讛 诪讻砖讬专讜 讜谞诪爪讗 讛讬转专 诇驻谞讬讱 讜讗祝 讛诐 讛讜专讜 讘讛 诇诪注砖讛 讜谞注讝专讜 讘讛 讘拽爪转 讙讗讜谞讬 住驻专讚 讜讙讚讜诇讛 诪讝讜 专讗讬转讬 诇拽爪转 诪讞讘专讬诐 砖讗讬谉 诪砖注专讬谉 讘讻诇讜 讗祝 讘讘砖专 讛讗住讜专 讗诇讗 讘讻讞诇 诇讘讚 讻诪讜 砖谞讝讻专 讚讘专 讝讛 讘讻讞诇 讚拽讗诪专 讻讞诇 讘砖砖讬诐 讜讻讜' 讜注诇讬讜 讛讜讗 讗讜诪专 讘讚讬讚讛 诪砖注专讬诐 讜讻讜' 诪驻谞讬 砖讚专讱 诇爪讗转 诪诪谞讜 注拽专 诪讛 砖讘转讜讻讜 讜讛讬讬谞讜 讚拽讗诪专 讚讗讬 讘诪讗讬 讚谞驻拽 诪谞讬讛 讛讬讻讬 讬讚注讬谞谉 讻诇讜诪专 讛讜讗讬诇 讜讚专讻讜 诇爪讗转 诪诪谞讜 讬讜转专 诪砖讗专 讘砖专 讜讻谉 讬砖 讘讛诪讜转 砖讛砖讚 砖诇讛谉 讬砖 讘讛谉 讞诇讘 讛专讘讛 讜讬砖 砖讗讬谉 诇讛诐 讗诇讗 诪注讟 讗讘诇 讘砖专 讗讞专 讗祝 砖诇 讗讬住讜专 讗讜诪讚讬谉 讘专讬讜讞 讜讚讬讜 讜讻诇 砖讻谉 讘讞转讬讻转 讘砖专 砖诇讗 谞诪诇讞讛 砖谞转讘砖诇讛 讘砖诇 讛讬转专 讗讜 诪诇讞讜讛 注诇 讞转讬讻讛 诪诇讜讞讛 砖讛专讬 拽专讜讘 讛讜讗 诇讬讚注 讞转讬讻讛 讻讬讜爪讗 讘讛 诇专讗讜转 讗转 驻诇讬讟转讛 诪爪讚 诪诇讬讞转讛 讗诇讗 砖讘讻讘讚 诪讬讛讗 讛讜讗讬诇 讜讚诪讬讜 诪专讜讘讬谉 诪讞诪讬专讬谉 诇砖注专 讘讻诇讜 讜讬砖 诪专讞讬拽讬谉 讘讝讜 讛砖谞讬讛 专"诇 讘讘砖专 讛讗住讜专 讜讗祝 讛专讗砖讜谞讛 讗注"驻 砖讛住讘专讗 谞讻讜谞讛 讗讬谉 砖讟转 讛住讜讙讬讗 诪讜讻讞转 讻谉 砖讛专讬 转诇讜 讛讚讘专 讚讗讬 讘诪讗讬 讚谞驻拽 诪谞讗 讬讚注讬谞谉 讜诪"诪 讗祝 诇讚注转 讛讗讜诪专讬诐 诇砖注专 讘讻诇 讗祝 讘诪讛 砖讬砖 讛讬转专 诇讗讬住讜专讜 诪讜讚讬诐 讛诐 砖讻诇 讝诪谉 砖谞讜讚注讛 诇谞讜 驻诇讬讟转 讛讗讬住讜专 讻诪讛 讛讬讗 砖诪砖注专讬谉 讘讛 讜诇讗 讘讻诇讛 讻讬爪讚 谞讬注专 讻讝讬转 讞诇讘 讘讻祝 讞讚砖讛 讜讗讞专 讻讱 讛讙讬住 讘讛 拽讚专讛 砖诇 讘砖专 讗讬谉 诪砖注专讬谉 讗诇讗 诇讻讝讬转 砖讛专讬 谞讜讚注 诇谞讜 砖讗讬谉 讘讻祝 讝讜 讗诇讗 讻讝讬转 讞诇讘:



讻祝 讬砖谞讛 砖诇 讘砖专 砖谞讬注专 讘讛 讘砖专 讛讬讜诐 讻诪谞讛讙讛 讜讛讙讬住 讘讛 讘讬讜诪讛 讻讝讬转 讞诇讘 讜讗讞专 讻讱 讛讙讬住 讘讛 讘讬讜诪讛 讙诐 讻谉 拽讚专讛 砖诇 讘砖专 讬砖 讗讜诪专讬诐 砖讘讝讜 诪砖注专讬谉 讘讻诇讛 砖讘砖注讛 砖谞讬注专 讘讛 讻讝讬转 讞诇讘 谞注砖讬转 讻诇 讛讘诇讬注讛 讗讬住讜专 诪讞诪转 讘砖专 讘讞诇讘 注诇 讛讚专讱 砖讗诪专讜 讞转讬讻讛 注爪诪讬转 谞注砖讬转 谞讘诇讛 讜讞讻诪讬 讛讗讞专讜谞讬诐 驻住拽讜 砖讗讬谉 讗讜诪专讬谉 讘讘诇讜注 讞转讬讻转 注爪诪讛 谞注砖讬转 谞讘讬诇讛 讜讗讬谉 诪砖注专讬谉 讗诇讗 讘诪讛 砖讘诇注讛 讜讛讜讗 讻讝讬转:



讜讻讘专 讘讬讗专谞讜 讘讻诇 讻讬讜爪讗 讘讗诇讜 砖讗诐 讬砖 砖诐 谞讞转讜诐 讙讜讬 讜诪注讬讚 砖讗讬谉 砖诐 讟注诐 讗讬住讜专 砖住讜诪讻讬谉 注诇讬讜 讗注"驻 砖讗讬谉 砖砖讬诐 讘讻诇讛:



诇拽爪转 讗讞专讜谞讬诐 专讗讬转讬 砖讻转讘讜 诪砖诪诐 砖诇 诪拽爪转 专讘谞讬诐 砖讛讻讞诇 砖谞转讘砖诇 注诐 讘砖专 讻诇 砖讬砖 讘讬谉 讘砖专 讛讻讞诇 讜砖讗专 讛讘砖专 砖砖讬诐 诇讘讟诇 讞诇讘 砖讘讻讞诇 讛讜转专 讛讘砖专 讛讗讞专 讜讛转讘砖讬诇 讗诇讗 砖讛讻讞诇 注爪诪讜 讗住讜专 诇驻讬 砖讬砖 讘讜 讞诇讘 讜诪拽讘诇 讟注诐 诪谉 讛讘砖专 讛讗讞专 讜谞注砖讛 讘砖专 讘讞诇讘 讻诪讜 砖讻转讘谞讜 讜诇讚注转 讝讛 诪讛 砖讗诪专讜 讻讞诇 讘砖砖讬诐 诪讞诇讘 砖讘讜 讗诪专讜 砖讛讘砖专 讛专讬 讻诇 砖拽专注讜 讜讟讞讜 讛专讬 讛讜讗 讻讘砖专 讗讞专 讜讗注"驻 砖讛讚讘专讬诐 谞专讗讬诐 讻讗讜讛讘讬诐 讗谞讬 转诪讛 讛讬讗讱 讚讜讞讬诐 驻砖讜讟讛 砖诇 砖诪讜注讛 诇讙诪专讬 砖讛专讬 讗诪专讜 讻讞诇 讘砖砖讬诐 讜讻谉 讗诪专讜 讚讘讚讬讚讬讛 诪砖注专讬谞谉:





诪讛专砖"讗 - 讞讬讚讜砖讬 讛诇讻讜转

讘讚"讛 讗诇讗 诪注转讛 谞驻诇 讻讜' 讚讻讬讜谉 讚讘讻讜诇讬讛 诪砖注专讬谞谉 讗诐 讻谉 谞驻讬拽 讻讜诇讬讛 讗讘诇 讗讬 讘诪讗讬 讚谞驻讬拽 讻讜' 注讻"诇 诇讗 讬讚注谞讗 诪讛讬讻讗 诪砖诪注 诇讬讛 诪讚讘专讬 讛驻砖讟谉 讚拽讗诪专 驻砖讬讟讗 讚讘讚讬讚讬讛 诪砖注专讬谞谉 讻讜' 讚讛讬讬谞讜 诪砖讜诐 讚讜讚讗讬 谞驻讬拽 讻讜诇讬讛 讗诇讗 讗讚专讘讛 诪砖诪注 讚诇讗 谞驻拽 讻讜诇讬讛 讗诇讗 讚诇讗 讬讚注讬谞谉 讻诪讛 谞驻讬拽 诪讬谞讬讛 诪砖"讛 诪砖注专讬谞谉 讘讻讜诇讬讛 讜讬砖 诇讬讬砖讘 讘讚讜讞拽 讜讚讜"拽:


讘讗"讚 讜注讜讚 谞专讗讛 诇驻专砖 讚讗诇讗 诪注转讛 拽讗讬 讗讛讗 讚讗诪专 讻讜' 讬爪讗 讘拽讚专讛 专讗砖讜谞讛 注讻"诇 讚讛砖转讗 讚讗诇讗 诪注转讛 拽讗讬 讗讚诇注讬诇 诪爪讬谞谉 诇诪讬诪专 砖驻讬专 讚讛讗讬 诪拽砖讛 驻住讬拽讗 诇讬讛 讚讻讜诇讬讛 谞驻拽 诪讬谞讬讛 讜拽"诇:





诪讛专"诐

讘专砖"讬 讚"讛 讘诪讗讬 讚讘诇注讗 拽讚专讛 讗诐 专讗讬谞讜讛讜 讻砖谞驻诇. 驻讬' 专讗讬谞讜 讛讗讬住讜专 讻诪讛 讛讬讛 拽讜讚诐 砖谞驻诇 诇拽讚专讛 讜讗讞"讻 讻砖谞转诪注讟 注"讬 讘讬砖讜诇 爪专讬讻讬谉 讗谞讜 诇砖注专讜 诇讻诪讜转 砖讛讬讛 讘砖注转 谞驻讬诇讛 讜注讬讬谉 讘专"谉 讜转诪爪讗 砖诐 讘讬讗讜专 讚讘专讬 专砖"讬 讘讝讛:


讘转讜住' 讚"讛 讗讬讻讗 讚讗诪专讬 讜讻讜' 讜讛讬讗 讛讬转讛 讻讘专 讘诇讜注讛 诪讛讬转专 讜讻讜'. 谞专讗讛 讚诇诪"讚 讘拽讚专讛 注爪诪讛 诪砖注专讬谞谉 诇讗 讛讬讛 爪"诇 讜讛讬讗 讛讬转讛 讻讘专 讘诇讜注讛 诪讛讬转专 讜诇讗 谞拽讟讬' 讗诇讗 讘砖讘讬诇 诪"讚 讘诪讗讬 讚讘诇注讛 拽讚专讛 诪砖注专讬谞谉:





讞讻诪转 砖诇诪讛

专砖"讬 讘讚"讛 讘诪讗讬 讚讘诇注讛 讻讜' 讜讻讬讜谉 讚讗讬驻诇讬讙讜 诇讬砖谞讬 讻讜'. 谞"讘 谞专讗讛 砖讛讜讗 讝"诇 讚讞讛 转讞讬诇讛 诇讬砖谞讗 拽诪讗 诪驻谞讬 讛诇砖讜谉 讛砖谞讬 讚讗讝诇讬谞谉 讘讛讜 诇讞讜诪专讗 讜讗讞"讻 讚讞讛 讗祝 讛砖谞讬 诪讚讗诪专讬' 诇拽诪谉 讗讟讜 讚讛讬转讬专讗 讘诇注 讚讗讬住讜专讗 诇讗 讘诇注 讜讛诇讻讱 诇讗 拽讬"诇 讻讞讚 诪讛谞讬 诇讬砖谞讬 讻诇诇 讗诇讗 讻讚专讱 砖讘讗 诇驻谞讬谞讜 诪砖注专讬谉 讛讛讬转专 讜讛讗讬住讜专 讜诪讬讛讜 谞专讗讛 砖讗祝 讛讜讗 讝"诇 诪讜讚讛 讜讘讗 砖讗诐 专讗讬谞讜 讛讗讬住讜专 讘砖注转 谞驻讬诇转讜 讜诇讗 谞转诪注讟 讘砖讬注讜专 讗讞讚 注诐 讛讛讬转专 讻讙讜谉 讝讛 诪爪讟专驻讬谉 讜诪砖注专讬谉 讛讛讬转专 砖谞讘诇注 讘拽讚讬专讛 讜讙诐 讛讗讬住讜专 砖谞讘诇注 讜讛讜诇讻讬谉 讗讞专 砖注转 谞驻讬诇转 讛讗讬住讜专 诇转讜讱 讛讛讬转专 注"讻 诪讞讬讚讜砖讬 专砖讘"讗 讜讻讜 驻讬' 讛专"谉 讜讻转讘 砖讬砖 讟注讜转 住讜驻专 讘驻讬' 砖诇 专砖"讬 诪讛 砖讻转讘 讜专讗讬谞讜 讛讗讬住讜专 讻砖谞驻诇 砖诐 讗诇讗 讗讬讬专讬 讘诇讗 专讗讜 讙诐 讛专砖讘"讗 讛讘讬讗 诇砖讜谉 专砖"讬 讘诇讗 专讗讬谞讜 砖谞驻诇 注讬讬谉 砖诐:





专砖"砖

讙诪专讗 诪诇讬讞 讛"讛 讻专讜转讞. 讜诪住拽讬谞谉 讚讛讬讬谞讜 讻专讜转讞 讚爪诇讬 讜讚注转 讛专"谉 讘砖诇讛讬 注"讝 讚诇讻谉 讘诪讜诇讞 讘砖讘转 讞讬讬讘 诪砖讜诐 诪讘砖诇. 讜转诪讬讛谞讬 讚讛诇讗 讗"讞 讘砖讘转 讗诇讗 讘转讜诇讚讜转 讛讗讜专 讻讚讗讬转讗 讘砖讘转 (诇讟) 讜诇讗 注讚讬祝 诪诪讘砖诇 讘讞诪讬 讟讘专讬讗 讚驻讟讜专 砖诐 (诪 讘) 讗讞"讝 诪爪讗转讬 讘谞讜"讘 诪"转 讞诇拽 讬讜"讚 住讬' 诪"讙 砖谞砖讗诇 讘讝讛. 讜讛讜讗 讬讬砖讘讜:



砖诐 讚讗讬谉 谞讜转谉 讟注诐 讘讗讬住讜专讬谉 讬讜转专 诪讘爪诇 讜拽驻诇讜讟. 拽砖讛 讚讛诇讗 诪砖讻讞转 诇讛 讙诐 驻诇驻诇讬谉 讜转讘诇讬谉 讚讗讬住讜专讗 讻讙讜谉 讚注专诇讛 讚谞讜"讟 讘讗诇祝:



专砖"讬 讚"讛 讜诪讬谉 讘诪讬谞讜. 讘讬谉 讚讛讬转专讗. 讜诪砖诪注 讚讛讬讬谞讜 转专讜诪讛 讻诪砖"讻 诇注讬诇. 讜转讬诪讛 讚讘转专讜诪讛 诪讘"诪 讘注讬谞谉 讗讞讚 讜诪讗讛 讻讚诇拽诪谉 (爪讟 讘) 讜讬"诇 讚诪"诇 讻讙讜谉 讞诪专讗 讞讚转讗 讘注讬谞讘讬 讚诇专讘讗 讚讗讝讬诇 讘转专 砖诪讗 讘注"讝 (住讜) 讛讜讛 讘谞讜"讟 讚讛讜讗 讘住' 讻讚驻专砖"讬 砖诐. 讜注讬' 诇注讬诇 讘转讚"讛 讗诪专 专讘讗:



专砖"讬 讚"讛 讻砖讛谉 诪砖注专讬谉. 诪砖注专讬谞谉 讗讜转讜 讻讜'. 讻爪"诇 讘诇讗 讜':





讛讙讛讜转 讬注讘"抓

讙诪' 讗转讜 砖讬讬诇讜讛讜 诇诪专 讘专讬 讚专"讗 讻爪"诇:


专砖"讬 讚"讛 诪砖注专讬壮 讗讜转诐 讻爪"诇:


讚"讛 讜讗讬谉 讙讬讚 讜讻讜壮 讚讛讬转专 诇讘专 诪讬谞讬壮 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讛讗 讗诪专讬 讗讬谞砖讬. 注"诇 讚祝 住讛 注"讘 讘专砖"讬 讚"讛 讙讬注讜诇讬 讘讬爪讬诐:


转讜住' 讚"讛 讜讻讞诇 诪谉 讛诪谞讬谉 讜讻讜' 讚讗驻砖专 诇住讜讞讟讜 讗住讜专. 诇讗 讝讻讬转讬 诇讛讘讬谉 讛讗 讘砖专 讛讻讞诇 诇讗 谞讗住专 专拽 讛讞诇讘 拽讘诇 讟注诐 讘砖专 讜谞讗住专 讛讞诇讘 讜讛讜讗 讘讙讜诪讜转 讜讗住讜专 诇讗讻讜诇 讛讻讞诇 诪爪讚 砖讗讜讻诇 讙"讻 讛讞诇讘 讜讗讞专 讙诪专 讘讬砖讜诇讜 砖讬爪讗 讛讞诇讘 诇讞讜抓 诪诪讬诇讗 讬讛讬讛 诪讜转专 讚讛讗 讛讘砖专 诇讗 谞讗住专 讻诇诇 讜诪讛 砖讬讬讱 诇讗驻砖专 诇住讜讞讟讜 讗住讜专:





讞讬讚讜砖讬 讞转"住

讜讻"转 诪讗讬 讻专讜转讞 讻专讜转讞 讚诪讘讜砖诇. 诪拽砖讬诐 讗"讻 讘诪砖谞转讬谞讜 讬专讱 砖谞转讘砖诇 讛专讬 讻讘专 谞诪诇讞 讜谞讗住专 诪砖注转 诪诇讬讞讛 讻诪讘讜砖诇 讙诐 讛专砖讘"讗 讛拽砖讛 诪讻讗谉 讗讛专诪讘"谉 讚住"诇 讚诪诇讬讞 讗讬谞讜 讻爪诇讬 诇注谞讬谉 驻注驻讜注. 讜拽' 讛专讬 讗讬讛讜 讛讜讛 住"诇 讗驻讬' 讻诪讘讜砖诇 讛讜讗 讜谞讬拽讜诐 讗谞谉 讜谞讬诪讗 讗驻讬' 讻爪诇讬 讗讬谞讜 讜诇驻注"讚 诇讬讬砖讘 诇驻诪"砖 转讜住' 诇拽诪谉 拽讬"讘 注"讗 讚"讛 讛谞讬 诪讬诇讬 讛专"专 讬注拽讘 讬砖专讗诇 讛转讬专 讜讻' 讜注"砖 讗"讻 诇驻讬 诪讗讬 讚拽讬讬"诇 讚诪诇讬讞 诇拽讚专讛 讛讜讛 讻专讜转讞 讚爪诇讬 讗"讻 讬"诇 专讘讬谞讗 谞诪讬 住"诇 讛讻讬 讜诪砖讜"讛 讘诪转谞讬转谉 讬专讱 砖谞转讘砖诇讛 讚讜拽讗 讗讘诇 诪砖注转 诪诇讬讞讛 诇拽讚专讛 诇讗 谞讗住专 讗诇讗 讻讚讬 拽诇讬驻讛 讻爪诇讬 讗讜 讗驻讬' 驻讞讜转 诪爪诇讬 讜讻讚注转 专诪讘"谉 讛谞"诇. 讗讱 讛谞讬 讗讟诪讛转讗. 谞诪诇讞讜 讟讜讘讗 讻讚讘注讬 诇讗讜专讞讗 讜诇讛爪谞讬注 讜讛讜讛 住"诇 讚诪诇讬讞 讻讬 讛讗讬 讛讜讛 讻专讜转讞 讚诪讘讜砖诇 讜讚讞讬 诇讬' 诪讚讗诪专 砖诪讜讗诇 诪诇讬讞 讛"讛 讻专讜转讞 讜讻讘讜砖 讻诪讘讜砖诇 讜诇讗 诪驻诇讬讙 讘诪诇讬讞 诪讬谞讬' 讜讘讬' 讗注"讻 讗驻讬' 诪诇讬讞 诇讗讜专讞讗 谞诪讬 讗讬谞讜 讗诇讗 讻专讜转讞 讚爪诇讬 讚讛专讘讛 诪诇讞 讗讬谞讜 驻讜注诇 讗诇讗 讻诪专讘讛 注爪讬诐 讜诪讚讜讻讛 诇爪诇讬 讜诪讬讜砖讘 讛谞"诇:


讗讬讻讗 讚讗诪专讬 讘拽讚专讛 注爪诪讛. 讻' 转讜住' 砖讛讜讗 转讬诪讗 诇砖注专 讞专住讬 讛拽讚专讛 砖讛诐 讞诪砖讬诐 讝转讬诐 讜注砖专讛 讝转讬诐 诪讬诐 讜谞"诇 诇砖讬讟转 专砖"讬 诇拽"诪 讚住"诇 诇拽诪谉 讚讗讬 讟注诪讬谞讛讜 讜诇讬讻讗 讟注诪讗 诪"诪 讘注讬谞谉 住' 讜讗"讻 砖驻讬专 诪讬讬专讬 砖讻讘专 讟注诪讬' 拽驻讬诇讗 讜诇讬讻讗 讟注诪讗 讜专拽 诪砖讜诐 讙讝讬专转 讛讻转讜讘 讘注讬谞谉 住' 讜诇讝讛 诪讜注讬诇 讞专住讬 讛拽讚专讛 诇讛讗讬 诇讬砖谞讗:


讘诪讗讬 讚讘诇注 拽讚专讛 讜讛注讬拽专 讻诪讜 砖讘讗 诇驻谞讬谞讜 诪砖注专讬谉 讜讻' 讛专讗"讛 讜讛讘讬讗讜 讛专"谉 讚诪砖注专讬谉 专讜讟讘 专讘讬注讬转 诇讻砖讬拽专砖 讬注诪讬讚 注诇 讝讬转. 讜住讘专转讜 谞"诇 讚讛讗 拽讬讬"诇 讘讻诇讜 诪砖注专讬谉 注讚"诪 讗诐 谞诪爪讗 讻讝讬转 讞诇讘 讗注"讙 砖讝讜专拽讜 诇讞讜抓 诪"诪 诪砖注专讬谉 讘讻诇诇 讻讗诇讜 谞诪讞讛 讻诇讜 讜讗诇讜 谞诪讞讛 讻诇讜 讛专讬 诪讝讬转 谞注砖讛 专讘讬注讬转 注"讻 讘注讬谞谉 专讘讬注讬转 专讜讟讘 谞讙讚 讛讻讝讬转 讞诇讘. 讜谞"诇 讛专"谉 诇讗 驻诇讬讙 讗诇讗 诪砖讜诐 讚讛专讬 注讻"驻 讝讜专拽讬谉 讗讜转讜 讻诇讜 诇讞讜抓 讜诇讗 谞诪专讛 讗诇讗 诪砖讜诐 讞讜诪专讗 讚诇讗 讬讚注讬谞谉 讻诪讛 谞驻讬拽 诪讬谞讬' 诪讞诪专讬谞谉 讜讘注讬谞谉 讻谞讙讚 讻诇讬 讻讗诇讜 谞诪讞讛 讗讘诇 讘讗诪转 诇讗 谞诪讞讛 讗"讻 诪住转讬讬谉 诇砖注专 讛专讜讟讘 讻诪讜转 砖讛讬讗 讻讝讬转 讘讻讝讬转 讗讘诇 诪讜讚讛 诇讛专"谉 讗讬 讬讚注讬谞谉 砖谞驻诇 讻讝讬转 讞诇讘 讜谞诪讞讛 讻诇讜 讘讜讚讗讬 爪专讬讱 诇砖注专 讛专讜讟讘 专讘讬注讬转 讘讻讝讬转:


讜讻讞诇 注爪诪讜 讗住讜专 讻' 转讜住' 讜注讜讚 讚诪住驻拽 诇讗 讛讬' 讗讜住专 拽讚专讛 讗讞专转 讻讬讜谉 讚讞诇讘 砖讞讜讟讛 讚专讘谞谉. 诪拽砖讬诐 讗"讻 讙诐 诪住驻拽 诇讗 讛讬' 诇讛爪专讬讱 住' 讻谞讙讚 诪讗讬 讚谞驻讬拽 诪讬谞讬' 讘讗讜诪讚 讬驻讛 讜讗讬 讚诇讗 讬讚注讬谞谉 讛诇讗 讞诇讘 砖讞讜讟讛 讚专讘谞谉. 讜讬"诇 讻讬讜谉 讚讘讻诇 爪讚 讬砖 拽讜诇讗 讜讞讜诪专讗 讗讝诇讬谞谉 诇讞讜诪专讗 讗驻讬' 讘讚专讘谞谉 讚讗诐 诇讬讻讗 讘拽讚专讛 讗诇讗 住' 谞讙讚 诪讛 讚谞驻讬拽 诪讬谞讬' 讘讗讜诪讚 讬驻讛 讜谞讞诇讬讟 砖谞砖讗专 讘转讜讱 讛讻讞诇 讞诇讘 讙"讻 讗"讻 诇讻砖讬驻讜诇 诇拽讚专讛 讗讞专转 讬讗住讜专 讜诇讻砖谞驻诇 诇拽讚专讛 讗讞专转 谞讘讜讗 诇讛拽诇 砖诇讗 讬讗住讜专 诪砖讜诐 讚诪住驻讬拽讗 谞讗诪专 讚谞驻讬拽 讻讜诇讬' 诪讬谞讬' 讗"讻 讛讬' 诇谞讜 讚讛爪专讬讱 住' 讘拽讚专讛 讛专讗砖讜谞讛 谞讙讚 讻诇讜 讜讻诇 讻讬 讛讗讬 讙讜谞讬 讗讝诇讬谞谉 讛讻讗 讜讛讻讗 诇讞讜诪专讗 讻诪"砖 转讜住' 讘讘讬爪讛 讬"讚 注"讗 讚"讛 讗讬讻讗 讘讬谞讬讛讜 讜讻讜' 注"砖 讜讛讻讗 注讚讬祝 诪讚讛转诐 注"讻 诇拽"诪 诪讛讗 讚诪讞诪专讬谞谉 讜讘注讬谞谉 住' 讻谞讙讚 讻诇讜 讻讗诇讜 讻诇讜 谞驻讬拽 诪讬谞讬'. 讗讱 驻专讬讱 讻讬讜谉 砖讛讞诇讟谞讜 爪讚 讗' 诇讞讜诪专讗 讚讻讜诇讬 谞驻讬拽 诪讬谞讬' 诇讞讜诪专讗 砖讜讘 讛讬讜 诇谞讜 讘谞驻诇 诇拽讚专讛 讗讞专转 讜拽"诇:





讘讗专 砖讘注

讗诪专 专讘 谞讞诪谉 讻讞诇 讘砖砖讬诐 讜讻讞诇 诪谉 讛诪谞讬谉. 讜讻转讘 砖诐 讛专"谉 讛讟注诐 砖讛讻讞诇 诪谉 讛诪谞讬谉 诪砖讜诐 讚讛讻讞诇 讙讜驻讛 讘砖专 讜讛讬转专 讙诪讜专 讛讜讗 讜讗讬谉 讗讬住讜专讜 讗诇讗 诪驻谞讬 讛讞诇讘 砖讘转讜讻讜 讜讻讬讜谉 砖讬爪讗 讞诇讘讜 讜谞转注专讘 讘讚讬谉 讛讜讗 砖讬讛讗 讻讞诇 注爪诪讜 诪谉 讛诪谞讬谉 注"讻. 讜讻谉 谞专讗讛 诪讚讘专讬 专砖"讬 砖驻讬专砖 讛讜讗讬诇 讜讗讬谉 讛讬转专 讛讜讗 诪砖注专讬谞谉 诇讬讛 讘住' 诇讘讛讚讬 讚讬讚讬讛 拽砖讛 诇讬 诪讗讬 砖谞讗 讻讞诇 诪讘砖专 砖谞转讘砖诇 讘诇讗 诪诇讬讞讛 砖讻转讘讜 讻诇 讛驻讜住拽讬诐 讛诪驻讜专住诪讬诐 砖爪专讬讱 住' 诇讘讟诇 讻诇 讛讞转讬讻讛 诪砖讜诐 讚诇讗 讬讚注讬谞谉 讻诪讛 讚诪讗 谞驻讬拽 诪讬谞讬讛 砖讛专讬 讛讘砖专 注爪诪讜 讙诐 讻谉 讛讬转专 讙诪讜专 讛讜讗 讻诪讜 讛讻讞诇 讜讗讬谉 讗讬住讜专 讗诇讗 诪驻谞讬 讛讚诐 砖讘转讜讻讜 讜讗驻"讛 诇讗 讗诪专讬谞谉 砖讛讜讗 诪爪讟专祝 诇讘讟诇 讜讛专诪讘"诐 讘驻专拽 讟"讜 诪讛诇' 诪讗讻诇讜转 讗住讜专讜转 讻转讘 讟注诐 讗讞专 讛讜讗讬诇 讜讛讻讞诇 讛讜讗 诪讚专讘谞谉 讛拽讬诇讜 讘砖讬注讜专讜 砖讬讛讗 讛讜讗 注爪诪讜 诪谉 讛诪谞讬谉 讜讗注"驻 砖砖讜诪谉 讙讬讚 讛谞砖讛 讘砖砖讬诐 讗注"驻 砖讛讜讗 讙诐 讻谉 专拽 诪讚专讘谞谉 讛讜讗讬诇 讜讙讬讚 讛谞砖讛 讘专讬讛 讘驻谞讬 注爪诪讜 讛讜讗 讛讞诪讬专讜 讘讜 讻讗讬住讜专讬 转讜专讛 注"讻. 讜讙诐 注诇 讟注诐 讝讛 拽砖讛 诇讬 诪讗讬 砖谞讗 讻讞诇 诪讗讬住讜专讬 讚诐 注诇 讬讚讬 讘讬砖讜诇 砖讗讬谞讜 讗住讜专 讙诐 讻谉 专拽 诪讚专讘谞谉 讻讚讗讬转讗 讘驻专拽 讛拽讜诪抓 讜诪讬讛讜 讘讛讗 讗讬讻讗 诇诪讬诪专 讚诪讻诇 诪拽讜诐 谞诪爪讗 讘讜 讗讬住讜专 讚讗讜专讬讬转讗 讚讛讬讬谞讜 讚诐 砖驻讬专砖 讜讛讜讗 讘注讬谉 诇讗驻讜拽讬 讞诇讘 砖讞讜讟讛 讚诇注讜诇诐 讗讬谞讜 讗住讜专 讗诇讗 诪讚专讘谞谉 诪砖讜诐 讚讛转讬专 诇谞讜 专讞诪谞讗 诇讙诪专讬 讗讘诇 讗讻转讬 拽砖讛 讚讛讗 讚诐 讻讘讚 谞诪讬 讗讬谞讜 讗住讜专 诇注讜诇诐 专拽 诪讚专讘谞谉 讻诪讜 讻讞诇 讻讚讗讬转讗 讘驻专拽 讻诇 讛讘砖专 讗诪专讛 讬诇转讗 诇专讘 谞讞诪谉 诪讻讚讬 讻诇 讚讗住专 诇谉 专讞诪谞讗 砖专讬 诇谉 专讞诪谞讗 讻讜讜转讬讛 讗住专 诇谉 讚诪讗 砖专讗 诇谉 讻讘讚讗 讻讜' 讜讗驻"讛 讛讻讘讚 注爪诪讛 讗讬谞讛 诪爪讟专驻转 诇讘讟诇 讘砖砖讬诐. 讜讻讘专 讻转讘 讛讻住祝 诪砖谞讛 砖讛专砖讘"讗 讚讞讛 讟注诐 讝讛 砖诇 讛专诪讘"诐 砖讛专讬 讗讬住讜专讬 住讜驻专讬诐 讙诐 讛诐 爪专讬讻讬诐 住' 讚讜拽讗 讜讗讬谞讛 讚讞讬讛 讚讗讬讻讗 诇诪讬诪专 讚住讘专 讛专诪讘"诐 讚讗讛"谞 讚讘讗讬住讜专讬 住讜驻专讬诐 讛讗讬住讜专讬诐 讛诐 诪谉 讛诪谞讬谉 讚讬诇驻讬谞谉 诪讻讞诇 讜讗讬谉 讚讘专讬讜 谞讻讜谞讬诐 讘注讬谞讬 讚讗"讻 诇讗 讛讜讛 砖转拽 讛专诪讘"诐 讙讘讬 讚讬谞讬 讻讘讚 诇讜诪专 砖讛讻讘讚 注爪诪讛 讛讬讗 诪谉 讛诪谞讬谉 讜谞"诇 砖讛专诪讘"诐 诇讗 住诪讱 注诇 讟注诐 讝讛 诇讞讜讚 讛讜讗讬诇 讜讛讻讞诇 讛讜讗 诪讚讘专讬讛诐 讻讜' 讗诇讗 讙诐 注诇 讛讟注诐 砖讻转讘 讛专"谉 讗诇讗 谞拽讟 注讬拽专 讛讟注诐 讛讜讗讬诇 讜讛讻讞诇 讛讜讗 诪讚讘专讬讛诐 讻讜'. 讜讻谉 谞"诇 诇讚注转 讛专"谉 砖诇讗 住诪讱 注诇 讟注诐 讝讛 诇讞讜讚 砖讻转讘 讛讜讗 讻讬 讛讬讻讬 砖诇讗 讬拽砖讛 注诇讬讜 诪"砖 诪讚诐 讛讘诇讜注 讘讞转讬讻讛 讜爪专讬讱 讗转讛 诇讜诪专 讘讛讻专讞 讚砖讗谞讬 讻讞诇 砖讛讬讗 讗住讜专 专拽 诪讚专讘谞谉 讜讻谉 讛住诪"讙 讻转讘 讘讛讚讬讗 讘' 讟注诪讬诐 讘讛讚讬 讛讚讚讬 讜讗"讻 谞转讬讬砖讘 砖驻讬专 讛讗 讚诇讗 驻住拽 讛专诪讘"诐 讙讘讬 讻讘讚 砖讛讜讗 诪谉 讛诪谞讬谉 讜讛讜讗 诪讟注诐 砖讻转讘转讬 诇注讬诇 讜讝讛 谞专讗讛 诇讬 讘专讜专:

